...μας πήραν και φύγαμε! - MusicCorner.gr\nΑρχική MC3 …μας πήραν και φύγαμε!\n…μας πήραν και φύγαμε!\nΒράδυ Τρίτης και το MusicCorner.gr φοράει τα καλά του ρούχα και τη νοσταλγική του διάθεση και ανηφορίζει ως το θέατρο Badminton. Επίσημη πρεμιέρα για το «Θα σε πάρω να φύγουμε», μία παράσταση φόρο τιμής στην παλιά αθηναϊκή επιθεώρηση, υπό την σκηνοθετική ματιά του Φωκά Ευαγγελινού και την καυστική πένα του Άγγελου Πυριόχου. Παρ’ όλο που το μουσικό θέατρο δεν είναι ιδιαίτερα διαδεδομένο στη χώρα μας, η ομάδα των συντελεστών είναι ιδιαίτερα λαμπερή, με πρωταγωνιστές που έχουν αποδείξει το ταλέντο τους στο συγκεκριμένο είδος ενώ την ορχήστρα η οποία βρίσκεται επί σκηνής διευθύνει ο Γιώργος Κατσαρός, δίνοντας ακόμα ένα εχέγγυο για την, αν μη τι άλλο, μουσική ποιότητα της παράστασης. Αθηναϊκή επιθεώρηση στα θέατρα Παρκ, Μετροπόλιταν, Βέμπο, οπερέτες στη λυρική σκηνή, τραγούδια που φτάνουν μέχρι τις μέρες μας και εικόνες που τις φανταζόμαστε μέσα από τις αφηγήσεις των μεγαλύτερων. Μια άλλη Αθήνα, ρομαντική, διχασμένη, με τα παλιά αστικά ελαφρά τραγούδια τα οποία επανέρχονται δειλά στη μόδα τα τελευταία χρόνια και μας θυμίζουν εκείνη την εποχή.\nΤα φώτα χαμηλώνουν, η αυλαία ανοίγει και η παράσταση αρχίζει. Πρωταγωνιστές και αφηγητές σ’ αυτό το ταξίδι είναι ο Γιώργος Καπουτζίδης στο ρόλο του «Κομπέρ» και ο Αντώνης Λουδάρος που σηκώνει στην πλάτη του και το μεγαλύτερο βάρος της παράστασης στο ρόλο της «Κυρίας Επιθεώρησης». Μ’ ένα σκηνοθετικό εύρημα, η σχέση των δύο πρωταγωνιστών (ο κομπέρ προήλθε από την μετεπιθεώρηση, άρα είναι «εγγόνι» της επιθεώρησης) δημιουργεί τους όρους της αφήγησης: η γιαγιά διηγείται στον εγγονό της την ιστορία της από το 1920 μέχρι και την επιβολή της δικτατορίας το 1967. Η εν λόγω ιστορία απλή και αλληγορική: η επιθεώρηση μετατρέπεται σε γυναίκα, μοιρασμένη σε …αριστερό εραστή και δεξιό σύζυγο – οι αντιστοιχίες ευνόητες, και μέσα απ’ τη σχέση τους προχωράει παράλληλα τόσο η ιστορία της χώρας μας όσο η εξέλιξη της ίδιας της επιθεώρησης ανά τις δεκαετίες.\nΞεκινάμε λοιπόν από το 1930 με τις παρλάτες του Γιώργου Οικονομίδη και τις οπερέτες στη Λυρική, τα κρυφά ραντεβού στο σινεμά και τα ρομαντικά τραγούδια εποχής για να περάσουμε στη Ζαζά Μπριλάντη και τις αδερφές Καλουτά μέχρι την κήρυξη του ελληνοϊταλικού πολέμου. Στη συνέχεια η Βέμπο αλλάζει τους στίχους της «Ζεχρά» και τραγουδά το «Παιδιά της Ελλάδος παιδιά», οι ηθοποιοί φεύγουν στην επαρχία κατά μπουλούκια, και όσο η Ελλάδα παλεύει με το διχασμό, η επιθεώρηση παλεύει με τη λογοκρισία. Φτάνουμε μέχρι το 1950, νέα δεκαετία, νέες συνήθειες ξενόφερτες μαζί με την αμερικάνικη βοήθεια και το κοινό τρέχει στις προεκλογικές επιθεωρήσεις, αγοράζει με δόσεις και προσκυνάει τη Σπεράντζα Βρανά, τη Μάγια Μελάγια και τη Ζωζώ Σαπουντζάκη. Όσο προχωράει η παράσταση τα τραγούδια γίνονται όλο και πιο οικεία με αποκορύφωμα την τελευταία δεκαετία του ’60 όπου το κοινό συμμετέχει διαρκώς με ρυθμικά χειροκροτήματα. Μικρά σκετσάκια – εξαιρετικά – με τον Ορέστη Μακρή, τη Γεωργία Βασιλειάδου ή τις «Θυρωρίνες» παρεμβάλλονται ανάμεσα στα τραγούδια και κερδίζουν τις εντυπώσεις. Τελευταία στάση η δεκαετία του ’60 με την «Οδό Ονείρων», την «Όμορφη Πόλη», τις επιτυχίες της Τζένης Βάνου και του Γιάννη Βογιατζή και εκεί λίγο πριν τη δικτατορία, η κυρία Επιθεώρηση μας αποχαιρετά για να ξαναμπεί στο χρονοντούλαπό της.\nΤο αισθητικό αποτέλεσμα της παράστασης είναι εντυπωσιακό. Η σκηνοθεσία και οι χορογραφίες του Φωκά Ευαγγελινού έχουν δημιουργήσει μία ευχάριστη παράσταση με ροή που δεν κουράζει το θεατή παρά την τρίωρη διάρκεια της. Τα κοστούμια είναι εντυπωσιακά, όπως είναι αναμενόμενο σε μία τόσο υψηλή παραγωγή και σε συνδυασμό με τα πιο λιτά αλλά λειτουργικά σκηνικά, συνθέτουν ένα αρμονικό οπτικά πλαίσιο στο οποίο κινούνται οι πρωταγωνιστές. Μία τέτοια παράσταση όπως είναι φυσικό δε βασίζεται μόνο στις ερμηνείες αλλά κυρίως στις χορευτικές και φωνητικές ικανότητες των πρωταγωνιστών της. Μέμος Μπεγνής και Μιχάλης Μαρίνος υπηρετούν τους ρόλους του δεξιού και του αριστερού αντίστοιχα με μεγάλη άνεση και ευκολία παρά τις αντικειμενικές απαιτήσεις των ρόλων τους. Η Τάνια Τρύπη αποδεικνύει ακόμα μία φορά ότι το musical είναι το είδος το οποίο της ταιριάζει περισσότερο απ’ όλα δίνοντας μια πληθωρική Σοφία Βέμπο και όχι μόνο, ενώ έκπληξη αποτέλεσε για μένα η Ελισάβετ Μουτάφη, η οποία αν και έχει δοκιμαστεί σε αυτό το είδος λιγότερο απ’ όλους, δε φάνηκε να υστερεί σε τίποτα, το αντίθετο μάλιστα. Μαριάννα Πολυχρονίδη, Νάντια Κοντογεώργη, Χρήστος Σπανός και Μίνως Θεοχάρης παρά το γεγονός ότι λειτουργούν κυρίως συμπληρωματικά των πρώτων ρόλων, σε πολλά σημεία κλέβουν την παράσταση και ίσως δημιουργούν την επόμενη γενιά των πρωταγωνιστών με πολύπλευρο ταλέντο, ικανή για πολύ μεγάλα πράγματα.\nΤο ίδιο ισχύει και για τα υπόλοιπα 12 παιδιά του θιάσου, που τραγουδούν και χορεύουν με άψογο συγχρονισμό δημιουργώντας ένα πολύ καλό αποτέλεσμα. Ο Γιώργος Καπουτζίδης έχει ένα ρόλο που του ταιριάζει γάντι και αποδεικνύει ότι μπορεί να σκορπίσει γέλιο ακόμα και στις τελευταίες σειρές, βάζοντας φυσικά και τη δικιά του πινελιά. Το μοναδικό σημείο που με βρίσκει κάπως σκεπτική είναι τα κείμενα του Άγγελου Πυριόχου, τα οποία σε κάθε περίπτωση είναι χιουμοριστικά και κλείνουν το μάτι στη σύγχρονη Ελλάδα με αρκετά εύστοχο τρόπο όμως θα περίμενα κάτι λιγότερο αναμενόμενο σε επίπεδο αστεϊσμού από εκείνον. Και φυσικά δε μπορώ να παραλείψω τον Αντώνη Λουδάρο ο οποίος σε αυτή την παράσταση παίρνει τον πρωταγωνιστικό ρόλο που αντικειμενικά του αξίζει και τον απογειώνει, δείχνοντας σε όλους ότι έχουμε να κάνουμε με ένα σπουδαίο πρωταγωνιστή ο οποίος παίζει το γέλιο και τη συγκίνηση του κοινού του στα δάχτυλα. Σίγουρα δεν είναι η παράσταση που θα αλλάξει τη ζωή σας αλλά εάν επιλέξετε να πάτε θα περάσετε ένα πολύ ευχάριστο τρίωρο γεμάτο λάμψη, μουσική και συγκίνηση.\nΑΝΤΙΓΟΝΗ ΨΥΧΡΑΜΗ – ΓΙΑΝΝΗΣ ΜΑΘΕΣ – ΛΙΝΑ ΕΞΑΡΧΟΥ – ΔΗΜΗΤΡΑ ΣΙΓΑΛΑ – ΜΑΝΟΛΗΣ ΘΕΟΔΩΡΑΚΗΣ – ΛΗΔΑ ΜΑΝΟΥΣΑΚΗ – ΑΔΑΜ ΤΣΑΡΟΥΧΗΣ – ΙΩΒΗ ΦΡΑΓΚΑΤΟΥ– ΛΑΜΠΡΟΣ ΚΤΕΝΑΒΟΣ – ΔΗΜΗΤΡΗΣ ΓΑΛΑΝΗΣ – ΛΟΥΙΖΑ ΠΥΡΙΟΧΟΥ – ΣΤΡΑΤΟΣ ΛΥΚΟΣ\nΚΩΣΤΑΣ ΑΝΑΔΙΩΤΗΣ (ΑΚΟΡΝΤΕΟΝ) ΓΙΑΝΝΗΣ ΑΡΒΑΝΙΤΑΚΗΣ (ΤΡΟΜΠΟΝΙ) ΝΙΚΟΛΑΣ ΒΟΓΙΑΤΖΗΣ (ΠΙΑΝΟ) ΜΑΡΙΝΟΣ ΓΑΛΑΤΣΙΝΟΣ (ΣΑΞΟΦΩΝΑ) ΤΑΣΟΣ ΛΙΒΕΡΗΣ (ΝΤΡΑΜΣ) ΜΑΝΩΛΗΣ ΜΙΧΑΛΑΚΗΣ (ΜΠΟΥΖΟΥΚΙ) ΓΙΑΝΝΗΣ ΜΩΡΑΙΤΗΣ (ΤΡΟΜΠΕΤΑ) ΚΩΣΤΑΣ ΝΙΚΟΛΟΠΟΥΛΟΣ (ΚΙΘΑΡΑ) ΓΙΑΝΝΗΣ ΣΑΡΟΓΛΟΥ (ΜΠΑΣΟ)\nΕμείς στο τέλος της παράστασης, μιλήσαμε με αρκετούς πρωταγωνιστές αλλά και επώνυμους καλεσμένους και ιδού όσα είχαν να μας πουν:\nΜαριάννα Πολυχρονίδη: Τι να σας πρωτοπώ; Η παράσταση αυτή είναι μια αναδρομή στη μουσική επιθεώρηση απ’ το 1930 μέχρι το 1967. Πιάνουμε κάποια σημεία γιατί δε γινόταν να τα περάσουμε όλα. Πολλή μουσική, πολύ τραγούδι, πολύς χορός και πρόζα. Είναι πάρα πολύ ενδιαφέρον και για εμάς τους ηθοποιούς που μπήκαμε σε αυτή τη διαδικασία αλλά και για τους θεατές. Δεν βαρεθήκαμε στιγμή! Η παράσταση είναι μοντέρνα δοσμένη, με πολύ ωραίο τρόπο, με τις σωστές αναφορές και ο Φωκάς ο Ευαγγελινός την έχει σκηνοθετήσει πολύ έξυπνα. Πολύ έξυπνες είναι και οι ενορχηστρώσεις του μαέστρου μας του κυρίου Κατσαρού!\nΦωκάς Ευαγγελινός: Ήταν όνειρό μου να κάνω αυτή τη παράσταση. Πριν δυο χρόνια μου είχε δώσει ο Άγγελος Πυριόχος το κείμενο και τώρα ήρθε η στιγμή να γίνει. Μέχρι στιγμής έχει μεγάλη επιτυχία και μεγάλη ανταπόκριση απ’ τον κόσμο. Αυτό το έργο μιλάει για την Ελλάδα μέσα απ’ την επιθεώρηση και βρίσκουμε τόσο εγώ όσο και οι θεατές πόσα κοινά σημεία έχει η χώρα του τότε, με τη χώρα του σήμερα ή βλέπουμε ότι αυτά που τραβούσε ο κόσμος τότε, τα περνάει και τώρα. Είναι ένα έργο που προσπαθήσαμε με τους συνεργάτες μου να μη γίνει μουσειακό ή ρετρό αλλά να μιλήσει στον σύγχρονο θεατή…\nΜιχάλης Μαρίνος: Βλέπουμε μέσα σε 2 – 2.5 ώρες την ιστορία της Ελλάδας μέσα απ’ την ελληνική επιθεώρηση. Μέσα δηλαδή απ’ τα νούμερα και τα τραγούδια της επιθεώρησης υπογραμμίσαμε και φωτίσαμε τις ιστορικές στιγμές της χώρας, μ’ έναν πολύ διασκεδαστικό τρόπο, μια γλυκιά νοσταλγία και μ’ ένα κέφι που το κάνει λίγο σημερινό. Φαίνεται ότι η ιστορία επαναλαμβάνεται και πράγματα που δε μάθαμε στο παρελθόν θα πρέπει να τα ξαναμάθουμε τώρα.\nΓιώργος Καπουτζίδης: Η παράσταση είναι το «Θα σε πάρω να φύγουμε» και είναι ταυτόχρονα η ιστορία της ελληνικής επιθεώρησης και της Ελλάδας ή της Ελλάδας μέσα απ’ την ελληνική επιθεώρηση. Ξεκινάμε από κάπου στα μέσα της δεκαετίας του ’30 και φτάνουμε μέχρι το 1967. Θυμόμαστε τραγούδια, θυμόμαστε ηθοποιούς, θυμόμαστε τραγουδιστές, θυμόμαστε ορισμένες πολύ σημαντικές φυσιογνωμίες της ελληνικής επιθεώρησης και θυμόμαστε νομίζω και τους λόγους για τους οποίους πρέπει κανείς να αγαπάει αυτό το κράτος! Σήμερα ήμασταν αγχωμένοι αλλά και πάλι το ευχαριστηθήκαμε και το χαρήκαμε, είμαστε όλοι πάρα πολύ περήφανοι γι’ αυτή τη παράσταση!\nΜέμος Μπεγνής: Παρά τις λίγες παραστάσεις που έχουν γίνει μέχρι στιγμής φαίνεται πως ο κόσμος έχει αγκαλιάσει και έχει αγαπήσει αυτό που κάνουμε μέχρι στιγμής. Γέλιο και συγκίνηση, περνάει στη σκηνή όλη η επιθεώρηση μέχρι και το 1967. Εξαιρετικοί συνεργάτες με το Φωκά Ευαγγελινό στο τιμόνι, με το Γιώργο τον Κατσαρό στο αντίστοιχο τιμόνι της μουσικής, με τον Άγγελο τον Πυριόχο στα κείμενα… δηλαδή ένας ηθοποιός που ασχολείται με το musical και την επιθεώρηση δε θα φανταζόταν ποτέ καλύτερους συνεργάτες από αυτούς. Χαίρομαι για την αποδοχή, χαίρομαι που συμμετέχω σ’ αυτό και μακάρι να προχωρήσουμε όπως σήμερα. Αν και ξένο είδος ο Έλληνας φαίνεται ότι αγαπάει πάρα πολύ το musical, οπότε αν φύγουμε απ’ αυτή την αναθεματισμένη κρίση και δοθούν τα χρήματα θα γίνουν πολύ ωραίες δουλειές…\nΤάνια Τρύπη: Ουσιαστικά μέσα από αυτή την επιθεώρηση περνάει η ιστορία της Ελλάδας και ταυτόχρονα μέσα απ’ την ιστορία της Ελλάδας ο ρόλος της επιθεώρησης. Έχει πάρα πολλή μουσική, πάρα πολλές συγκινητικές στιγμές. Έχουμε την τιμή και την τύχη να έχουμε μαζί μας τον κύριο Κατσαρό ο οποίος διευθύνει την ορχήστρα. Πιστεύω ότι ο Φωκάς Ευαγγελινός και η Εύα Νάθενα έχουν κάνει εξαιρετική και δύσκολη δουλειά με τις χορογραφίες και τα κοστούμια εποχής και πιστεύω επίσης ότι ο κόσμος που θα έρθει να τη δει, θα περάσει πολύ ωραία.\nΕλισάβετ Μουτάφη: Νομίζω έχουμε κάνει ό,τι καλύτερο μπορούμε. Τα κείμενα του Άγγελου του Πυριόχου είναι εξαιρετικά, η σκηνοθεσία του Φωκά του Ευαγγελινού επίσης, τα κοστούμα της Εύας της Νάθενα, ο Γιώργος ο Κατσαρός στη μουσική και ο Μιχάλης ο Αδάμ στην παραγωγή μας έχει δώσει τα πάντα. Και δεν το λέμε έτσι, είναι ακριβώς αυτό. Νομίζω όλοι συνεργαζόμαστε καλά, όλοι είναι πολύ ταλαντούχοι απ’ το μικρότερο μέχρι το μεγαλύτερο και φαίνεται ο κόσμος να το αγκαλιάζει σιγά σιγά!\nΑντώνης Λουδάρος: Είναι ένα πολύ ωραίο ταξίδι αυτό που κάνουμε με το «Θα σε πάρω να φύγουμε». Σκοπός είναι να ταξιδέψουμε το κοινό που θα έρθει με ωραίες αναμνήσεις, ωραία τραγούδια και σκέψεις για το μέλλον μας. Τους ταξιδεύουμε απ’ το 1935 και μετά σε μια Ελλάδα που έχει περάσει δύσκολα, που έχει θρηνήσει, που έχει χαρεί και πως όλο αυτό καταγράφεται μέσα απ’ τα νούμερα της επιθεώρησης. Και με την ελπίδα πως όλο αυτό μπορεί να δώσει φως για το δικό μας μέλλον. Ας ευχηθούμε τα καλύτερα κι ας έχουμε τα μάτια μας και την ψυχή μας ανοιχτή.\nΓιώργος Κατσαρός: Είναι μια παράσταση που κάνει βόλτα στις παλιές επιθεωρήσεις. Έχει πολλά ενδιαφέροντα τραγούδια σπουδαίων συνθετών και στιχουργών που πλαισιώνονται από ηθοποιούς που παίζουν, χορεύουν και τραγουδάνε. Δουλέψαμε πάνω από έξι μήνες για την παράσταση αυτή και πιστεύω πως όταν γίνεται σωστή και καλή δουλειά υπάρχει αποτέλεσμα. Αυτό που παρουσιάζουμε τώρα, χωρίς να θέλουμε να μιμηθούμε τους παλιούς, ανταποκρίνεται πάρα πολύ σωστά σε αυτούς.\nΆγγελος Πυριόχος: Είναι ένα είδος που το αγαπάω πάρα πολύ και το έχω υπηρετήσει, μερικές φορές όμως όχι με τον τρόπο που ήθελα. Αυτό το έργο είναι μια εξιλέωση και μια συγγνώμη στην ελληνική επιθεώρηση που θα έπρεπε να είναι πολύ διαφορετική απ’ αυτό που είναι σήμερα. Είναι μια δουλειά με αγάπη, όλα όσα ήξερα όλα αυτά τα χρόνια και δε μπορούσα να τα κάνω σε εμπορικούς θιάσους. Ένα όνειρο δικό μου του Κατσαρού και του Ευαγγελινού εκπληρώθηκε. Δεν ξέρω αν είναι καλή ή κακή παράσταση αλλά έγινε με αγάπη απέναντι στο είδος. Αυτό που λείπει σήμερα απ’ την επιθεώρηση είναι το ήθος. Ο κόσμος εδώ γελάει χωρίς να υπάρχει ίχνος βωμολοχίας. Ο κόσμος στις βωμολοχίες γελάει από αμηχανία. Εδώ γελάμε όπως γελούσαμε παλιά…\nΜατθίλδη Μαγγίρα: Η παράσταση είναι μια ιστορική αναδρομή της επιθεώρησης, διαφωτιστική θα έλεγα. Θα ήθελα να δω μερικά νούμερα επιθεώρησης ακόμα, ήταν πιο πολλά τα τραγούδια αλλά κατά τ’ άλλα είναι μια εντυπωσιακή παράσταση.\nΔημήτρης Λιγνάδης: Εξαιρετική παράσταση! Νομίζω μια ελπίδα σ’ όλο αυτό το μίζερο και ψευδεπίγραφο μεταμοντερνισμό που υπάρχει στην καλλιτεχνική Ελλάδα. Εγώ πέρασα πάρα πολύ καλά, αλλά το ζητούμενο δεν είναι μόνο αυτό. Και σκέφτηκα, και θυμήθηκα, και είδα το παρελθόν, γιατί χωρίς παρελθόν δε μπορεί να υπάρξει μέλλον…\nΜίμης Πλέσσας: Η παράσταση βασίζεται στη βιωμένη μνήμη. Και για την Τέχνη δεν υπάρχει ισχυρότερο κίνητρο απ’ το να ξέρεις ότι απευθύνεσαι σε ανθρώπους είτε πρωτογενώς είτε μέσα από τις μνήμες των πατεράδων και των παππούδων τους οι οποίοι είναι μπολιασμένοι με την ομορφιά της κάθε εικόνας. Άνθρωποι με πάρα πολύ ταλέντο δίνουν ό,τι παραπάνω μπορούν για να υποστηρίξουν αυτή την όμορφη παράσταση.\nΑλέξανδρος Μπουρδούμης: Η παράσταση ήταν εξαιρετική. Οι συντελεστές όλοι ήταν απίθανοι και ειδικά ο Αντώνης ο Λουδάρος ήταν νομίζω το κάτι άλλο! Φοβερή δουλειά και απ’ το Φωκά τον Ευαγγελινό και ελπίζω να σκίσει η παράσταση γιατί έχουμε ανάγκη τέτοιες μεγάλες παραγωγές να συνεχίσουν να γίνονται και να τις στηρίζει ο κόσμος…\nΚατερινα Μαρ 26, 2013 At 12:08\nΜπορω να αναδημοσιεύσω κάποιες φωτογραφίες στο φαν κλαμπ της Ελισάβετ Μουτάφη στο facebook;\nadmin Μαρ 26, 2013 At 13:39\nΚαλησπέρα… Μπορείτε εφ’ όσον δεν αλλοιωθούν οι φωτο και αναφέρεται η πηγή…\nΚατερινα Μαρ 26, 2013 At 14:37\nΑν διαφωνείτε με κάτι, διαγράφω αμέσως τις φωτογραφίες.\nλινα εξαρχου Μαρ 27, 2013 At 10:51\nκαλημερα….η δουλεια σας ειναι πραγματικα υπεροχη…και σας ευχαριστουμε και για τα καλα σας λογια και για τις ομορφες φωτογραφιες…θα ηθελα πολυ αν ειναι ευκολο να εχω καποιες απο αυτες για προσωπικη μου καθαρα χρηση λογω του οτι συμμετεχω στην παρασταση αυτη…αν και εφοσον ειναι εφικτο αυτο θα ηθελα να μου τις στειλετε στο mail μου….ευχαριστω εκ των προτερων!!!


Συχνές ερωτήσεις για καύσιμα - Esso\nΣυχνές ερωτήσεις για καύσιμα\nΘέλετε να μάθετε περισσότερα; Πάρτε τις απαντήσεις εδώ\nΠού μπορώ να βρω το πλησιέστερο πρατήριο της Esso;\nΠήγαινε στην ιστοσελίδα μας http://www.esso.com.cy για να βρεις το πλησιέστερο πρατήριο.\nΈβαλα λάθος καύσιμα στο αυτοκίνητο μου, τι να κάνω;\nΑν έβαλες λάθος καύσιμα στο αυτοκίνητο σου, μην ξεκινήσεις τη μηχανή. Αν το κάνεις ίσως προκαλέσεις ζημιά στη μηχανή. Κάλεσε αμέσως εταιρεία οδικής βοήθειας, αυτοί θα μπορέσουν να αφαιρέσουν τα καύσιμα από το αυτοκίνητο σου.\nΟ λογαριασμός μου χρεώθηκε με μεγαλύτερο ποσό από την αξία της αγοράς μου. Γιατί έγινε αυτό και πώς μπορεί να μου επιστραφεί η διαφορά;\nΌταν ένας κάτοχος κάρτας χρησιμοποιεί πιστωτική/χρεωστική κάρτα στον χρηματοδέκτη, η τράπεζα του δεσμεύει το προεπιλεγμένο ποσό στο λογαριασμό του. Ο κάτοχος της κάρτας δεν μπορεί να χρησιμοποιήσει εκείνα τα ποσά μέχρις ότου τα αποδεσμεύσει η τράπεζα. Όταν χρησιμοποιεί κάποιος την πιστωτική/χρεωστική κάρτα του στον χρηματοδέκτη, αποστέλλεται ηλεκτρονικό αίτημα στην τράπεζα του προς εξουσιοδότηση πώλησης για το ζητούμενο ποσό. Στη συνέχεια, το ακριβές ποσό της αγοράς αποστέλλεται στην τράπεζα αμέσως μετά την ολοκλήρωση της συναλλαγής. Τότε, η τράπεζα θα πρέπει να χρεώσει το λογαριασμό για το πραγματικό ποσό της αγοράς και να αποδεσμεύσει τα χρήματα. Ωστόσο, κάποιες τράπεζες δεν το κάνουν αυτό αμέσως. Συχνά, αφήνουν το ποσό δεσμευμένο για λίγες ημέρες.\nSynergy είναι η νέα ονομασία των καυσίμων που χρησιμοποιείται στα πιλοτικά πρατήρια. Σε αυτά τα πρατήρια της Esso έχει δοθεί μια νέα εμφάνιση με σκοπό να προσφέρουμε στους πελάτες μας μια αναβαθμισμένη εμπειρία. Η αναβάθμιση της εικόνας περιλαμβάνει καινοτόμα σχεδιαστικά στοιχεία για να μπορούμε να προσφέρουμε τα καύσιμα μας στους πελάτες μας με περισσότερη συνέπεια και αποτελεσματικότητα.\nΠρόκειται να δώσουμε νέες ονομασίες στα καύσιμα μας για να μπορούν οι πελάτες μας να διακρίνουν καλύτερα μεταξύ των διάφορων τύπων καυσίμων που προσφέρουμε. Η Αμόλυβδη 95 βενζίνη θα μετονομαστεί σε “Synergy Unleaded (95),” η Αμόλυβδη 98 θα γίνει “Synergy Supreme+ Unleaded (98),” το πετρέλαιο Eurodiesel θα λέγεται “Synergy Eurodiesel”.\nΗ ποιότητα των καυσίμων μας παραμένει αναλλοίωτη και οι καταναλωτές μπορούν να αναμένουν την ίδια υψηλή ποιότητα στα καύσιμα στα πρατήρια της Esso.\nTο Eurodiesel είναι κατάλληλο για όλους τους κινητήρες πετρελαίου;\nΝαι το Eurodiesel είναι κατάλληλο τόσο για τις παλαιότερες μηχανές Diesel όσο και για πιο σύγχρονες μηχανές Diesel\nΤο Eurodiesel μπορεί να χρησιμοποιηθεί σε βαρέα οχήματα;\nΝαι το Eurodiesel μπορεί να χρησιμοπoιηθεί σε βαρέα οχήματα με τα ίδια οφέλη που αναφέρονται για τα επιβατικά.\nTo Eurodiesel περιέχει βιοκαύσιμα;\nΤο Εurodiesel όπως ένα κανονικό Diesel, μπορεί να περιέχει έως και 7% βιοκαυσίμων (FAME) όπως ορίζεται στο πρότυπο EN590, το οποίο θεσπίζει τις ελάχιστες ιδιότητες του diesel που πωλείται σε πρατήρια στην Ευρώπη.\nΤα βιοκαύσιμα που περιέχονται στο Eurodiesel μπορεί να προκαλέσουν βλάβη στον κινητήρα;\nΌχι δεν προκαλούν οποιαδήποτε βλάβη.\nΠοιος είναι ο ελάχιστος αριθμός Κετανίων;\nTo EN590 προσδιορίζει τις ιδιότητες του Diesel το οποίο πωλείται στα πρατήρια καυσίμων στην Ευρώπη, προσδιορίζει 51 ως ελάχιστο αριθμό Κετανίων. Ο αριθμός Κετανίων στο Eurodiesel είναι τουλάχιστο 51.\nΗ δεξαμενή πρέπει να είναι άδεια πριν να ξεκινήσω να χρησιμοποιώ το Eurodiesel;\nTo Eurodiesel είναι απολύτως συμβατό με οποιοδήποτε άλλο τύπο Diesel που υπάρχει ήδη στην δεξαμενή του οχήματος.\nΕνέργεια για όλες τις διαδρομές της ζωής\nΌποιος κι αν είναι ο προορισμός σας, τα ποιοτικά καύσιμά μας θα σας οδηγήσουν εκεί.\nΠρακτικές συμβουλές για μεγαλύτερη εξοικονόμηση καυσίμων: Κλείστε τα παράθυρα\nΤα ανοιχτά παράθυρα δημιουργούν μεγάλη αεροδυναμική αντίσταση, η οποία μπορεί να αυξήσει την κατανάλωση καυσίμων όταν οδηγείτε σε μεγάλες ταχύτητες.\nΠαρακολουθήστε πώς η μηχανή σας μετατρέπει την ενέργεια σε κίνηση\nΚάντε μια ξεχωριστή διαδρομή. Ταξιδέψτε μέσα στο κινητήρα σας και δείτε πως τα καύσιμα ESSO δουλεύουν για σας.


Τα 100 θέλω μου .: Θέλω Νο 18 ... Να φύγω ...\nΑναρτήθηκε από Georgios Kalogeropoulos στις 3:53 μ.μ.\nmelistal(k)aktos 1 Μαΐου 2012 - 4:40 μ.μ.\nion 5 Μαΐου 2012 - 12:11 π.μ.\nΔε στεριώνουν τα όνειρα. Αυτά ταξίδευαν πρίν απο εσένα.Τώρα που φύσηξε αλλιώς πήγαινε σε αυτά.* Από το 18 εώς το 100 όλα δικά σου*\nNikos Falieros 14 Μαΐου 2012 - 9:43 μ.μ.\nΦιλε μου καλε ισως οτι καλυτερο εχω διαβασει και εχω νεα εχεις ακομα εναν φιλο με την πραγματικη εννοια οχι του παμε να πιουμε εναν καφε αλλα με την πραγματικη εδω ειμαι αν και σε γνωρισα στα 48 μου απο τις 14/5/2012 με εκανες 20 χρονων χαιρομαι πολυ και κοιτα εδω ειμαι...


Τι κάνει το Ford Explorer στην κορυφή πύργου 47 μ. - ford explorer\n2.156 Επισκέψεις στο άρθρο (5/8/2021)\nΓια τον παράτολμο διαγωνισμό «Explore New Heights», που σχεδιάστηκε για να τιμήσει το πνεύμα περιπέτειας και την αποφασιστικότητα που εμπνέει τους πελάτες της Ford με δραστήριο και σπορτίφ lifestyle, η εταιρεία δημιούργησε μία ειδική εξέδρα ώστε να υποστηρίξει το Explorer Plug-In Hybrid στην απόκρημνη οροφή του πύργου.\nΓια την υλοποίηση του project χρειάστηκε προγραμματισμός έξι μηνών, με διεξοδική μελέτη από μηχανικούς και αρχιτέκτονες προκειμένου να διασφαλιστεί ότι ο πύργος μπορεί να υποστηρίξει με ασφάλεια το πρόσθετο βάρος της εξέδρας και του SUV. Η Ford συνεργάστηκε επίσης με τον πρωταθλητή αναρρίχησης Martin Mobråten για το σχεδιασμό μιας απαιτητικής διαδρομής από το έδαφος μέχρι το όχημα που θα ενθαρρύνει τους αγωνιζόμενους να ξεπεράσουν τα όριά τους. Δύσκολα εμπόδια και θεαματικά άλματα σχεδιάστηκαν για να δοκιμάσουν ακόμα και τους πιο έμπειρους αναρριχητές.\nΤο Explorer Plug-In Hybrid θα παραμείνει στη θέση του στον πύργο OVER μέχρι τις 27 Αυγούστου και οι επισκέπτες μπορούν να αποκτήσουν ένα δωρεάν limited-edition T-shirt και να φωτογραφηθούν στο σκηνικό αυτό (ακόμα και αν ανέβουν με τις σκάλες).\nΚλείνοντας, θυμίζουμε πως το Explorer είναι το ισχυρότερο υβριδικό της Ford στην Ευρώπη και συνδυάζει έναν βενζινοκινητήρα EcoBoost, μπαταρία 13,6 kWh και ηλεκτροκινητήρα παράγοντας συνολική ισχύ 457 ίππων και ροπή 825 Nm. Το αυτοκίνητο προσφέρει επιτάχυνση 0-100 χλμ./ώρα σε 6,0 δευτερόλεπτα, ικανότητα ρυμούλκησης 2.500 κιλών και αυτονομία 42 χλμ (WLTP) αμιγώς με ηλεκτροκίνηση.\n» O 10λογος του 4κίνητου θηρίου Ford Explorer


Πέμπτη 13 Αυγούστου 2020 08:25:43\nΣάββατο, 26 Σεπτεμβρίου 2015 02:07\n«Ούτε ευρώ κέρδος για την ΕΑΒ» καταγγέλλει για το πρόγραμμα εκσυγχρονισμού των αεροσκαφών P-3. Τι ακριβώς υποστηρίζει.\nΠαρασκευή, 04 Σεπτεμβρίου 2015 12:30\nΌσο πέφτουν στα ποσοστά, τώρα μόλις στο 2%, τόσο παραλογίζονται στους ΑΝΕΛ. Δύο δείγματα πρόσφατα. Είναι αποκαλυπτικά.\nΠαρασκευή, 24 Ιουλίου 2015 22:26\nΥποστηρίζουν τα ΝΕΑ ότι ο Αλέξης Τσίπρας συζητά σοβαρά - και ότι σχεδόν το έχει αποφασίσει - να συνεργαστεί προεκλογικά με τον εθνικό πατριώτη συνεταίρο του Παναγιώτη Καμμένο και τους ΑΝΕΛ.\nΤρίτη, 14 Ιουλίου 2015 19:30\nΕκτροχιάστηκε τελικά μαζί με τον Αλέξη ο πρόεδρος των ΑΝΕΛ Παν. Καμμένος. Ούτε μία από τις δήθεν κόκκινες γραμμές, που είχε επιβάλλει, δεν τηρήθηκε.\nΤρίτη, 14 Ιουλίου 2015 00:22\n«Θα προχωρήσουμε μαζί για να διεκδικήσουμε το δίκιο των Ελλήνων» στο μέλλον, πέρα από τις κρίσιμες ψηφοφορίες στη Βουλή για τα μέτρα και τη δεδηλωμένη.\nΠαν. Καμμένος: Σκληρά μέτρα κατά των βαρώνων της διαπλοκής και των καναλιών από σήμερα Δευτέρα. Τα εξήγγειλε ως επίσημη κυβερνητική γραμμή στη Βουλή ξημερώματα Σαββάτου.\nΔευτέρα, 13 Ιουλίου 2015 00:56\nΣυγκεκριμένα, πριν από την κρίσιμη, πανηγυρική (τραυματική για τον ΣΥΡΙΖΑ) ψηφοφορία των 251 βουλευτών. Ωστόσο χθες βράδυ-με αυτό το μήνυμα στο twitter τοποθετείται για τις τελευταίες ραγδαίες πολιτικές εξελίξεις ο Πάνος Καμμένος.


Συνάντηση κ. Λιατσή, Μπέλτσου και Αντύπα με Τσιρώνη για την ανακύκλωση - Ηλεία Οικονομία\nΣυνάντηση κ. Λιατσή, Μπέλτσου και Αντύπα με Τσιρώνη για την ανακύκλωση\nΣυζήτηση μακράς διαρκείας είχε την Τρίτη 2-2-16, ο δήμαρχος Πύργου κ. Γ. Λιατσής συνοδευόμενος από τον Αντιδήμαρχο κ. Μπέλτσο και τον Γ.Γ του Δήμου Αντύπα, με τον Αναπληρωτή Υπουργό Περιβάλλοντος Τσιρώνη παρουσία και του συμβούλου του Υπουργού Βασίλη Λιόγκα.\nΣυζητήθηκαν εκτενώς οι λεπτομέρειες του προγράμματος ανακύκλωσης και οι προοπτικές μεγένθυσής του.\nΟ κ. Υπουργός εξέφρασε την ευαρέσκεια του για το γεγονός ότι η ανακύκλωση προχωρά με τέτοιους ρυθμούς εν μέσω δυσκολιών στο ζήτημα της διαχείρισης των απορριμμάτων.\nΈδειξε επίσης ενδιαφέρον για το που βρίσκεται η υπόθεση της ενδιάμεσης λύσης, και υπήρξε τηλεφωνική επικοινωνία με τον κ. Χριστοδουλόπουλο σχετικά με το χρονοδιάγραμμα υλοποίησής της.\nΟ κ. Λιατσής ενημέρωσε τον κ. Υπουργό για το ζήτημα του Κυπαρισσιακού Κόλπου, και όπως προκύπτει υπάρχει επιθυμία του κ. Τσιρώνη να συναντηθεί με του 5 Δημάρχους της περιοχής του Κυπαρισσιακού Κόλπου το επόμενο διάστημα στην Αθήνα.\nΠαράλληλα ο δήμαρχος Πύργου ενημέρωσε τον κ. Υπουργό και για τις προοπτικές εξόρυξης πετρελαίου στο Κατάκολο.\nΣτην ανωτέρω συνάντηση φάνηκε ότι υπήρξε απόλυτη ταύτιση απόψεων σε όλα τα ζητήματα που συζητήθηκαν.\nΟ κ. Λιατσής δήλωσε σχετικά: «Για μία ακόμη φορά ο κ. Τσιρώνης εμπράκτως δείχνει το ενδιαφέρον του για την πόλη και την περιοχή» .\nΤέλος, ο κ. Λιατσής συμμετείχε σήμερα στην έκτακτη συνεδρίαση της ΚΕΔΕ όπου, εκτός ημερήσιας διάταξης, συζητήθηκε το θέμα σχετικά με τα απορρίμματα του Δήμου Πύργου και τους Δήμους Αγρινίου και Ακτίου-Βόνιτσας.\nΓια το ζήτημα τοποθετήθηκαν οι κ.κ. Παπαναστασίου, Λιατσής και Καστρινός.


Η Ακροδεξιά εμφανίζεται ενισχυμένη με «επιχείρημα», κυρίως, τον ισλαμικό κίνδυνο και το μεταναστευτικό ρεύμα\n22 Σεπτεμβρίου 2010, 19:31 Ενημερώθηκε: 22 Σεπτεμβρίου 2010, 19:31\nΛίγο πριν, η δεξιά Γαλλία του Σαρκοζί δεν δίστασε να διοργανώσει μαζικούς επαναπατρισμούς Ρομά στη Ρουμανία και στη Βουλγαρία, όπου τους κακομεταχειρίζονται και γι’ αυτό έφυγαν, καταλογίζοντάς τους συλλογική ευθύνη για ατομικές πράξεις παραβατικότητας που καταλόγισαν επίσης και σε Τσιγγάνους, Γάλλους αυτούς από αιώνες, διαλύοντας εκδικητικά εκατοντάδες πρόχειρους καταυλισμούς _ άλλους δεν βρίσκουν!\nΚαι να ήταν μόνον αυτά; Το τελευταίο διάστημα πολλαπλασιάστηκαν στη Γαλλία, από ρέκτες υπουργούς, προτάσεις σχεδίων ανατριχιαστικών. Οπως η αφαίρεση της γαλλικής ιθαγένειας από ανθρώπους που την απέκτησαν με πολιτογράφηση και διέπραξαν ορισμένα αδικήματα, η καταδίκη σε φυλάκιση γονέων που κάποιο παιδί τους κρίθηκε ένοχο σε ποινικές υποθέσεις, η διακοπή παροχής οικογενειακών επιδομάτων στις οικογένειες τα παιδιά των οποίων έχουν μεγάλο αριθμό απουσιών από το σχολείο, η ανάμειξη της αντικατασκοπίας (αυτό δεν είναι σχέδιο, έγινε!) για να μάθει η κυβέρνηση τις πηγές ενός δημοσιογράφου του «Monde», η συνεχής καλλιέργεια ψύχωσης για την ασφάλεια. Λένε ότι ο κ. Σαρκοζί θέλει να δείξει πυγμή για να εξασφαλίσει τις ακροδεξιές ψήφους στις προεδρικές εκλογές του 2012, παραμερίζοντας ταυτόχρονα από τα πρωτοσέλιδα (δεν το κατάφερε) ορισμένα μεγάλα σκάνδαλα. Πολλοί υπουργοί του νόμισαν ότι έπρεπε να προσθέσουν ο καθένας τα δικά του ανελεύθερα οράματα, άλλοι, όπως ο πρωθυπουργός, διαφώνησαν. Τελικά ανέκοψε τον οίστρο τους ο ίδιος ο πρόεδρος: κατάλαβε ότι ακόμη και όσοι Γάλλοι αντιπαθούν Ρομά και Τσιγγάνους δεν μπορούν να αποδεχτούν και την κατάργηση του Ποινικού Κώδικα.\nΣε άλλες χώρες (Ολλανδία, Ιταλία _ κυρίως για τους Ρομά, αλλά όχι μόνο _ πολλές πρώην λαϊκές δημοκρατίες κ.α.) η Ακροδεξιά εμφανίζεται ενισχυμένη με «επιχείρημα», κυρίως, τον ισλαμικό κίνδυνο και το μεταναστευτικό ρεύμα. Δεν συμβαίνει κάτι το διαφορετικό και εδώ, όπως στον Αγιο Παντελεήμονα, στην Αθήνα, όπου μάλιστα ορισμένα αστυνομικά στελέχη συμπεριφέρονται σαν σύμμαχοι νεοφασιστικών ομάδων τραμπούκων.


Τσιτουρίδειος ημέρα « Τα λέω σε μένα εις επήκοον όλων ... ΙΙΙ\nPosted on Σεπτεμβρίου 14, 2009 Updated on Οκτώβριος 7, 2009\nΔευτέρα σε δράση.\nΜε μικρές ταχύτητες, αλλά σαφώς εν κινήσει!\nΤα δικά σου, φυσικά, σε πρώτη ζήτηση.\nΑλίμονο αν κάποιος δεν δίνει προτεραιότητα στη δικά του.\nΤι νόημα θα μπορούσε να έχει η ζωή, αν αγνοεί κανείς τον ίδιο τον εαυτό του;\nΣτο είχε επισημάνει παλιός συνάδελφος, πριν γίνεις παλιός για τους άλλους, τότε που έτρεχες να κατακτήσεις τον κόσμο και ίππευες το άλογο του συνδικαλισμού.\nΆλογο ή ίππο;\nΑν ο συνδικαλιστής, δεν φροντίζει για τα δικά του, πώς να πείσει τους άλλους ότι θα καταφέρει να λύσει τα δικά τους προβλήματα; σου είχε επισημάνει εκείνος ο καλός φίλος.\nΚαι όμως δεν τον άκουσες.\nΜε τα δικά σου ασχολήθηκες ελάχιστα.\nΠερηφάνια και εγωισμός, σε έκαναν να απεμπολήσεις ακόμα και τα στοιχειώδη!\nΚαι τότε, γιατί γράφεις στην αρχή ότι τα δικά σου ήταν σε πρώτη ζήτηση;\nΑπλώς γιατί αυτά τα δικά σου, δεν είναι διεκδικήσεις και λύσει προσωπικών προβλημάτων, αλλά προβλήματα άλλων με τα οποία έχεις την υποχρέωση να ασχοληθείς εσύ.\nΝαι, αλλά η ημέρα δεν χρωματίστηκε από αυτά.\nΗ ημέρα, αυτή η ημέρα της ελληνικής κοινωνίας, χρωματίστηκε από την ανακοίνωση των υποψηφιοτήτων των κομμάτων.\nΚαι τον αποκλεισμό του Τσιτουρίδη από τα ψηφοδέλτια της Νέας Δημοκρατίας.\nΚαι τι σε νοιάζει εσένα, τώρα αυτό;\nΗ αλήθεια είναι πως για τον δικό σου τον μικρόκοσμο, η υποψηφιότητα του Α ή του Β στελέχους του τάδε κόμματος, λίγη σημασία έχει, για να μην πεις μηδενική!\nΥπάρχουν όμως και περιπτώσεις, που οι επιλογές έχουν ειδικό ενδιαφέρον, γιατί σηματοδοτούν τον τρόπο που τα πολιτικά κόμματα και οι ηγέτες τους, αντιλαμβάνονται τις ανθρώπινες σχέσεις και τις αξίες.\nΚόπηκε ο Τσιτουρίδης από τις λίστες της Νέας Δημοκρατίας.\nΓιατί; Άγνωστο. Όχι, ότι δεν υπήρχε λόγος, αλλά αν θεωρηθεί ότι ο συγκεκριμένος πολιτικός λέρωνε την καθαρότητα των ψηφοδελτίων του συγκεκριμένου κόμματος, τότε, κανονικά θα έπρεπε να διαγραφούν από τις λίστες υποψηφίων όλοι σχεδόν οι υποψήφιοι.\nΓια το συγκεκριμένο τουλάχιστον κόμμα.\nΤο έχεις ξαναγράψει άλλωστε πώς αντιλαμβάνεσαι τον λόγο ύπαρξης αυτού του κόμματος. Τουλάχιστον, λανθανόντως πώς θεωρείς ότι εξασφαλίζει την ύπαρξή του.\nΠοιους εκπροσωπεί και εκφράζει!\nΦυσικά και εκείνος, από όσο είδες στις τηλεοράσεις, δεν έμεινε με σταυρωμένα χέρια.\nΟ τσαμπουκάς και ο τραμπουκισμός είναι χαρακτηριστικά μιας ολόκληρης ιδεολογίας.\nΔηλαδή η επιλογή αυτού του τρόπου έκφρασης.\nΟι δηλώσεις του, οι απειλές του και το ύφος του γενικά, άφησαν έκπληκτους πιθανόν και τους προσωπικούς του φίλους.\nΕίναι όμως άλλο ένα δείγμα της καταρρέουσας κατάστασης που βιώνουμε τον τελευταίο καιρό.\nΠιθανόν να είναι αποτέλεσμα και της λευκής πετσέτας που έριξε ο Πρωθυπουργός, μπροστά στα αδιέξοδα τα οποία δεν μπορεί να διαχειριστεί και για τα οποία αναντίρρητα είναι και ο ίδιος υπεύθυνος.\nΤόσο προσωπικά όσο και γενικότερα ιδεολογικά.\nΓια άλλη μια φορά, επίσης, φάνηκε και ο χυδαίος ρόλος του κόσμου της τηλεόρασης.\nΤόσο της ιδεολογίας του μέσου, όσο και της αντίληψης που έχει διαμορφώσει και με την οποία έχει εμποτίσεις αυτούς που ζουν μέσα στον κόσμο της.\nΟι ερωτήσεις των δημοσιογράφων, όσων τελικά έγιναν προς τον κομμένο βουλευτή, είχαν καθαρά παραπολιτικό έως κουτσομπολίστικο χαρακτήρα, και σχεδόν καθόλου πολιτικό και ιδεολογικό.\nΑυτή είναι όμως η κατάσταση που έχει διαμορφωθεί στα πολιτικά πράγματα της κοινωνίας μας.\nΤα ιδεολογικά και πολιτικά, από τα οποία απορρέουν οι επιλογές διαχείρισης των προβλημάτων, έχουν πάει στην άκρη, και ο κόσμος εκπαιδεύεται στο να ζητά σαν στοιχεία της ενημέρωσής του τα «γαργαλιστικά» και στην ουσία αδιάφορα.\nThis entry was posted in Σκέψεις.\nΠίσω από το σταθμό\nOne thought on “Τσιτουρίδειος ημέρα”\nΟκτώβριος 8, 2009 στο 11:12 πμ\nΣτάζει το φαρμάκι…


Καθαρισμός Δεξαμενής Πετρελαίου | Τιμές, Κόστος & Προσφορές | Douleutaras\nΠώς γίνεται ο καθαρισμός δεξαμενής πετρελαίου;\nΗ διαδικασία για τον καθαρισμό της δεξαμενής γίνεται πολύ γρήγορα και απαιτεί λίγο χρόνο από τη μέρα σου. Προτού καλέσεις κάποιο εξειδικευμένο συνεργείο για να προχωρήσεις στην εργασία σου, είναι καλό να ελέγξεις την στάθμη του πετρελαίου στην δεξαμενή. Καλό θα είναι η ποσότητα του πετρελαίου να είναι μικρή ή να μην υπάρχει καθόλου πετρέλαιο μέσα στην δεξαμενή.\nΌσο μικρότερη ποσότητα καυσίμου υπάρχει στη δεξαμενή, τόσο πιο εύκολος ο καθαρισμός της. Φυσικά δεν υπάρχει κανένα πρόβλημα αν υπάρχει κάποια ποσότητα πετρελαίου στην δεξαμενή, καθώς τα ειδικά συνεργεία θα κάνουν άντληση πετρελαίου από δεξαμενή με ειδικό βυτιοφόρο, πριν καθαριστεί η δεξαμενή.\nΑφού γίνει η άντληση πετρελαίου από τη δεξαμενή, περνάει σε μια διαδικασία καθαρισμού μέσα στο βυτίο, με τη βοήθεια ειδικών εξαρτημάτων. Στη συνέχεια, ο τεχνικός εισέρχεται στη δεξαμενή, με ειδική ενδυμασία και μάσκα και καθαρίζει τα τοιχώματα και τον πυθμένα από καθιζήματα και λοιπά υπολείμματα βρωμιάς. Η διαδικασία αυτή συνήθως διαρκεί για περίπου 10- 15 λεπτά. Ωστόσο, μπορεί ο καθαρισμός δεξαμενής πετρελαίου να παρουσιάσει χρονικές διακυμάνσεις, ανάλογα με την κατάσταση της δεξαμενής.\nΑφού καθαριστεί και η δεξαμενή, το καθαρό πετρέλαιο επιστρέφεται σε αυτή έτοιμο για χρήση. Κάποιοι έχουν εκφράσει φόβους για την ποιότητα του πετρελαίου που επιστρέφεται στην δεξαμενή. Για μεγαλύτερη σιγουριά, καλό θα ήταν η δεξαμενή να είναι εντελώς άδεια πριν πραγματοποιηθεί ο καθαρισμός.\nΤι οφέλη σου προσφέρει το να καθαρίζεται η δεξαμενή πετρελαίου;\nΜεγαλύτερη διάρκεια ζωής του λέβητα. Το πετρέλαιο που χρησιμοποιείται για τη θέρμανση του σπιτιού δεν είναι απολύτως καθαρό. Αντιθέτως, είναι πιθανό να περιέχει υπολείμματα από νερό, χώμα, παραφίνη και άλλα. Τα υπολείμματα αυτά μπορούν να αφαιρεθούν από τη δεξαμενή, ειδικά με το χημικό καθαρισμό δεξαμενής πετρελαίου.\nΒελτιστοποίηση λειτουργίας καυστήρα. Όσο λιγότερα τα υπολείμματα που μένουν στα τοιχώματα και τον πυθμένα της δεξαμενής, τόσο πιο καθαρό το πετρέλαιο. Έτσι, ο καυστήρας μπορεί να λειτουργήσει πολύ πιο αποδοτικά, προσφέροντας περισσότερη ζέστη.\nΑποφυγή διάβρωσης της δεξαμενής. Δεν είναι όλα τα υπολείμματα που υπάρχουν στη δεξαμενή αθώα. Κάποια υπολείμματα, όπως για παράδειγμα το θειάφι, μπορούν να διαβρώσουν τη δεξαμενή πετρελαίου, σε βάθος χρόνου. Αυτό θα σε οδηγήσει σε ανάγκη για αντικατάσταση της δεξαμενής, κάτι που θα έχει πολύ υψηλότερη τιμή, σε σχέση με τον καθαρισμό.\nΜακροπρόθεσμη εξοικονόμηση χρημάτων. Ο καθαρισμός δεξαμενής πετρελαίου μπορεί να βοηθήσει στην καλύτερη λειτουργία του λέβητα και του καυστήρα και να επιμηκύνει τη διάρκεια ζωής της δεξαμενής. Σαν αποτέλεσμα, γλιτώνεις από διάφορες μελλοντικές βλάβες στο σύστημα θέρμανσης του σπιτιού σου, οι οποίες θα σου κόστιζαν πολύ παραπάνω.\nΤι σου προσφέρει ο χημικός καθαρισμός δεξαμενής πετρελαίου;\nΌπως υπονοεί και η φράση, ο χημικός καθαρισμός δεξαμενής πετρελαίου γίνεται με τη χρήση ειδικών χημικών παρασκευασμάτων, για δεξαμενές πετρελαίου. Φυσικά, είναι καλό ο χημικός καθαρισμός να γίνεται από εξειδικευμένους τεχνικούς, αφού μελετήσουν τις ανάγκες της δεξαμενής σου.\nΌμως, ας δούμε τι μπορεί να προσφέρει ο χημικός καθαρισμός δεξαμενής πετρελαίου:\n1. Διαλύει το νερό και τα κατάλοιπα της δεξαμενής, καθαρίζοντας το πετρέλαιο.\n2. Αποτρέπει τη διάβρωση της δεξαμενής πετρελαίου, αφού αφαιρεί υπολείμματα.\n3. Αυξάνει την αποδοτικότητα της θέρμανσης που προσφέρει το πετρέλαιο θέρμανσης.\n4. Αυξάνει τη διάρκεια ζωής της δεξαμενής πετρελαίου, εφόσον βοηθά στη βέλτιστη λειτουργικότητά της.\nΠοιες είναι οι πιο κατάλληλες συνθήκες για τον καθαρισμό δεξαμενής πετρελαίου;\nΗ ιδανική εποχή για τον καθαρισμό της δεξαμενής του σπιτιού σου είναι το καλοκαίρι. Αυτό συμβαίνει, γιατί τότε δε χρησιμοποιείται το σύστημα θέρμανσης και υπάρχει άπλετος χρόνος για εργασίες. Φυσικά, μπορείς να κάνεις τον καθαρισμό και το φθινόπωρο, πριν ξεκινήσεις να χρησιμοποιείς το σύστημα.\nΓια να είναι ιδανικές οι συνθήκες καθαρισμού και χημικού καθαρισμού, πρέπει να υπάρχει ελάχιστο, έως καθόλου πετρέλαιο μέσα στη δεξαμενή. Έτσι, δεν θα χρειάζεται η άντληση πετρελαίου από δεξαμενή πριν καθαριστεί ο πυθμένας της και θα κερδίσεις χρόνο.\nΓιατί να επιλέξεις τα συνεργεία του Douleutaras.gr για καθαρισμό δεξαμενής πετρελαίου;\nΣτην πλατφόρμα μας θα βρεις εξειδικευμένους επαγγελματίες στον τομέα της θέρμανσης, οι οποίοι μπορούν να φροντίσουν για τον άμεσο και ασφαλή καθαρισμό ή χημικό καθαρισμό δεξαμενής πετρελαίου. Θα σου προσφέρουν ένα πιο αποδοτικό σύστημα θέρμανσης, χάρη στην πολυετή εμπειρία και την τεχνογνωσία τους, αλλά και τον ειδικό εξοπλισμό που διαθέτουν.\nΑν χρειάζεσαι καθαρισμό δεξαμενής πετρελαίου και άντληση πετρελαίου από δεξαμενή, μην ψάχνεις αλλού. Καταχώρησε την εργασία σου στην πλατφόρμα μας εντελώς δωρεάν και μέσα σε λίγα δευτερόλεπτα θα σε φέρουμε σε επαφή με κατάλληλο επαγγελματία στην περιοχή σου, για να σου δώσει προσφορά!


Μήπως έχετε έλλειψη της βιταμίνης Β12 ; Σταματήστε να αγνοείτε αυτά τα σημάδια αμέσως! -idiva.gr\nMay 17, 2022\t/\t2178 views\nH έλλειψη βιταμινών δεν είναι τόσο κοινή όσο η έλλειψη μεταλλικών στοιχείων, αλλά εξακολουθούν να προκαλούν προβλήματα και δυσφορία σε πολλούς ανθρώπους. Σύμφωνα με τα τελευταία στατιστικά στοιχεία, ένα στα τέσσερα στην Αμερική εχουν ανεπάρκεια στη Β12.\nΟπότε εμείς, βρήκαμε και σας παρέχουμε τα προειδοποιητικά σημάδια της έλλεψης της βιταμίνης Β12 και σας παρέχουμε συμβουλές σχετικά με το πώς μπορείτε να την ρυθμίσετε!\nΟ ρόλος της Β12\nΗ βιταμίνη B12 είναι μια από τις πιο σημαντικές βιταμίνες, γιατί μας δίνει ενέργεια. Πολλοί άνθρωποι επιλέγουν εναλλακτικές πηγές Β12 και χάπια για να έχουν καλύτερες επιδόσεις στον αθλητισμό και στις καρδιακές ασκήσεις. Την ίδια στιγμή,η Β12 είναι μια πολύτιμη και απόλυτα φυσική λύση για την απώλεια βάρους, για αυτό και οι γυναίκες κάνουν σαν τρελές για αυτή.\nΠαρ ‘όλα αυτά, η βιταμίνη Β12 έχει έναν πιο σημαντικό ρόλο στον οργανισμό μας: συμμετέχει ενεργά στο σχηματισμό των ερυθρών αιμοσφαιρίων, και επιτρέπει η κυκλοφορία του αίματος να μεταδίδει οξυγόνο με επιτυχία σε όλα τα μέρη του σώματός μας. Η τακτική κατανάλωση Β12 είναι αρκετή για να μας δώσει την ενέργεια που χρειαζόμαστε και το οξυγόνο για να επιβιώσουμε, ενώ η έλλειψή της ορίζεται ως μια κατάσταση κόπωσης και αδυναμίας που ονομάζεται μεγαλοβλαστική αναιμία.\nΣε περίπτωση που έχετε ήδη ένα αίσθημα αδυναμίας και κόπωσης, αλλά δεν υπάρχει καμία λογική αιτία για να είστε έτσι, μην χάσετε περισσότερο χρόνο.\nΠοιες ζωτικές λειτουργίες του σώματος υποστηρίζει η βιταμίνη Β12;\nΤη δημιουργία των ερυθρών αιμοσφαιρίων\nΤην έκκριση των περισσότερων επινεφριδίων ορμονών\nΤην μεταφορά του οξυγόνου στον εγκέφαλό μας\nΤη σωστή κυκλοφορία\nΤη διατήρηση της υγείας του νευρικού συστήματος μας\nΤη πέψη μας\nΤην απορρόφηση του σιδήρου\nΤην μείωση του λίπους και των υδατανθράκων\nΤο σχηματισμό των νεύρων\nΤη λειτουργία του αναπαραγωγικού συστήματος των γυναικών\nΠού να ψάξω για την βιταμίνη Β12;\nΜερικά από τα τρόφιμα που τρώμε τακτικά είναι γεμάτα με βιταμίνη Β12, αλλά μερικές φορές, αυτό δεν είναι αρκετό για να υποστηρίξει τα βέλτιστα επίπεδα, και μπορούμε εύκολα να στραφούμε στην ομάδα υψηλού κινδύνου που πρέπει να παίρνουμε συμπληρωματικές πηγές αυτής της βιταμίνης ανά ημέρα.\nΠοιος ανήκει στην ομάδα υψηλού κινδύνου;\nΟι άνθρωποι άνω των 60 ετών, ιδίως εκείνων που διαγιγνώσκονται με προβλήματα πέψης και επιπλέον οξέα του στομάχου.\nΟι ασθενείς με Crohn, κοιλιοκάκη, ή άλλη αυτοάνοση ασθένεια\nΟι χρήστες μεταμορφίνης (καθώς η καταναλωση της αποτρέπει το σώμα ώστε να απορροφήσει τη βιταμίνη Β12)\nΠοια είναι τα συμπτώματα που υποδηλώνουν οτι έχετε έλλειψη της βιταμίνης Β12 ;\nΕίστε συνεχώς κουρασμένοι και είναι δύσκολο να κρατήσετε τα μάτια σας ανοιχτά. Αυτό συμβαίνει γιατί το αίμα σας δεν έχει αρκετό οξυγόνο, και το σώμα δεν έχει την ενέργεια που χρειάζεται.\nΜια επαναλαμβανόμενη αίσθημα μουδιάσματος, και αίσθηση καρφίτσας ή βελόνας πάνω σας. Και οι δύο δείχνουν ότι η έλλειψη βιταμίνης Β12 έχει κατά πάσα πιθανότητα προκαλέσει βλάβη των νεύρων.\nΒραχυπρόθεσμη απώλεια μνήμης, ιδίως για τους νέους, όπου η άνοια είναι σχεδόν αδύνατη\nΩχρότητα και κίτρινο δέρμα λόγω αποικοδόμησης των αιμοσφαιρίων\nΈνα αίσθημα ασταμάτητης ζάλης που αποκαλύπτει επίσης την έλλειψη οξυγόνου στο αίμα σας\nΑπώλεια προσκρούσεων στις θηλές της γλώσσας, που σας εμποδίζουν να αναγνωρίζετε τη γεύση από οποιαδήποτε τρόφιμο που μπορεί να τρώτε\nΈνα συναίσθημα θλίψης και άγχους, γιατί όταν τα επίπεδα της βιταμίνης Β12 δεν είναι αρκετά, δεν υπάρχουν «οι χημικές ουσίες της ευτυχία», όπως η ντοπαμίνη και η σεροτονίνη.\nΣοβαρές νευρικές διαταραχές, προβλήματα ακοής και όρασης. Η έλλειψη της Β12 μπορεί επίσης να προκαλέσει σκιές να εμφανίζονται στο οπτικό πεδίο σας.\nΓιατί συμβαίνει αυτή η έλλειψη της Β12;\nΥπάρχουν πολλοί παράγοντες που μπορεί να προκαλέσουν αυτή την ανεπάρκεια, και οι πιο σημαντικοί είναι:\nΗ κατανάλωση αντιόξινων, ιδίως τέτοιων που εμποδίζουν το οξύ του στομάχου.\nΗ τυχαία κατανάλωση του λεγόμενου «αερίου του γέλιου», ή στην πραγματικότητα του νιτρώδες οξειδίου που καταστρέφει τις προμήθειες της βιταμίνης Β12 στο σώμα μας.\nΟ ενδογενής παράγοντας, δηλαδή τα βακτήρια. Το ελικοβακτήριο του πυλωρού που αποτρέπει την κατανάλωση Β12 καταστρέφοντας τα κύτταρα του στομάχου.\nΑπώλεια βάρους και γαστρική χειρουργικές επεμβάσεις που επηρεάζουν το μηχανισμό του πεπτικό μας συστήματος.\nΗ συνεχόμενη κατανάλωση καφέ (4 φλιτζάνια την ημέρα), το οποίο έχει άμεση σχέση με την απώλεια του 15% της κανονικής παροχής Β12, αλλά δεν έχει ιατρικά εξηγηθεί ακόμα.\nΣυμπληρωματικά πηγές Β12Λόγω του γεγονότος ότι η Β12 δεν είναι απαραίτητη για τα φυτά για να εκτελούν τις μεταβολικές τους διαδικασίες, δεν τη παράγουν. Αντ ‘αυτού, μπορείτε να βρείτε αυτή τη βιταμίνη στο/στα:\nΚρέας – Χοιρινό, βοδινό, αρνί, κατσίκι, κοτόπουλο, γαλοπούλα\nΨάρια και Θαλασσινά – Γάδος σαρδέλες, σολωμός, χτένια, τόνο\nΑυγά– ο κρόκος, όπου αποθηκεύονται όλες οι βιταμίνες και τα ανόργανα\nΤα γαλακτοκομικά προϊόντα – Γάλα, τυρί (όλα τα είδη), Γιαούρτι Γάλα καρύδας\nΕμπλουτισμένα τρόφιμα για χορτοφάγους\nΣε περίπτωση που έχετε ήδη ένα αίσθημα αδυναμίας και κόπωσης, αλλά δεν υπάρχει καμία λογική αιτία για να είστε έτσι, μην χάσετε περισσότερο χρόνο. Κάντε εξετάσεις για να δείτε το ποσό της Β12 στο αίμα σας, γιατί αυτή η βιταμίνη είναι εύκολο να βρεθεί, αλλά είναι δύσκολο να απορροφηθείι. Παρατηρήστε προσεκτικά τα σημάδια, και προσαρμόσετε τη διατροφή σας προκειμένου να διασφαλίσετε τα υψηλότερη επίπεδα πρόσληψης, αυτής της σημαντικής βιταμίνης.


ΕΝΦΙΑ 2020: ΕΔΩ η εκτύπωση - Πότε θα πληρωθεί η πρώτη δόση\n19, Μάι, 2022 | 19:19\nΕΝΦΙΑ 2020: ΕΔΩ η εκτύπωση – Πότε πρέπει να πληρωθεί η α’ δόση\nΕΝΦΙΑ 2020: Πάνω από 7.000.000 ιδιοκτήτες ακινήτων θα κληθούν να βάλουν το… χέρι στην τσέπη καθώς ξεκινά η πληρωμή του ΕΝΦΙΑ!\nΤα ειδοποιητήρια αναμένεται να αναρτηθούν στο taxisnet στις 20 Σεπτεμβρίου για τους ιδιοκτήτες ακινήτων της χώρας, τα ποσά που θα πρέπει να καταβάλλουν σε έξι δόσεις.\nΕτσι οι φορολογούμενοι θα πρέπει να γνωρίζουν μεταξύ άλλων για τον φετινό ΕΝΦΙΑ τα εξής:\nΤο ίδιο ποσό ΕΝΦΙΑ με αυτό του 2019 θα καταβάλουν όσοι δεν είχαν καμία αλλαγή στην περιουσιακή τους.\nΕΝΦΙΑ 2020: Σε ποια νησιά καταργείται\nΤην κατάργηση του ΕΝΦΙΑ σε 26 νησιά ανακοίνωσε ο πρωθυπουργός, Κυριάκος Μητσοτάκης, κατά τη διάρκεια της συνέντευξής του στη ΔΕΘ.\nΣύμφωνα με πληροφορίες η κατάργηση του ΕΝΦΙΑ θα γίνει σε ακριτικά και μικρά νησιά.\nΗ λίστα αναμένεται να ανακοινωθεί, ωστόσο πληροφορίες αναφέρουν πως στη λίστα των νησιών που απαλλάσσονται από τον ΕΝΦΙΑ θα βρίσκονται σύμφωνα με τον ΣΚΑΙ:\nΚλήρωση ΤΖΟΚΕΡ σήμερα 15/9/2020: Αυτοί είναι οι τυχεροί αριθμοί (ΟΠΑΠ)


Bραστήρας REDMOND SkyKettle M216S-E\nΛοιπές συσκευές κουζίνας\nΒραστήρες, Θερμικά δοχεία\nΣχετικά με τη REDMOND\nΕφαρμογές κινητής τηλεφωνίας\nΠροβολή όλων Απόκρυψη όλων\nREDMOND SkyKettle M216S-E\nREDMOND SkyKettle G200S-E\nΜοιράσου το με φίλους:\nBραστήρας REDMOND SkyKettle M216S-E (PDF , 2.9 Mb )\nΤα διπλά τοιχώματα του RK-M216S-E είναι κατασκευασμένα από υψηλής ποιότητας ανοξείδωτο ατσάλι, μεταξύ των τοιχωμάτων υπάρχει δε ένα στρώμα αέρα, προσομοιάζοντας έτσι τη λειτουργία ενός θερμικού δοχείου.\nΤο νερό στο εσωτερικό της φιάλης παραμένει ζεστό για μεγάλο διάστημα μετά τον βρασμό, μολονότι τα εξωτερικά τοιχώματα δε θερμαίνονται, γεγονός που αποκλείει την πιθανότητα να καείτε αγγίζοντας κατά τύχη τον βραστήρα.\nΜονοκόμματη ατσάλινη φιάλη. Ο χάλυβας AISI 304 χρησιμοποιείται στην παραγωγή επιτραπέζιων σκευών και συσκευών κουζίνας υψηλής ποιότητας. Ο AISI 304 διακρίνεται από το χαμηλό περιεχόμενό του σε άνθρακα. Η σύνθεση αυτή κάνει τον χάλυβα πολύ ισχυρό και ανθεκτικό στη διάβρωση και την οξείδωση, ακόμα και σε διαβρωτικά περιβάλλοντα.\nΕλέγξτε τον βραστήρα από οποιοδήποτε μέρος του κόσμου! Ενεργοποιήστε τη θέρμανση/τον βρασμό του νερού όποια στιγμή σας βολεύει — ενώ επιστρέφετε από το κατάστημα ή κάνετε βόλτα με το μωρό.\nΧρήσιμος για όλους! Για γονείς, λάτρεις του τσαγιού και αθλητές. Οι ενσωματωμένες λειτουργίες επιτρέπουν τη θέρμανση του νερού για την εκχύλιση του αγαπημένου σας είδους τσαγιού με τον κατάλληλο τρόπο, για την παρασκευή μιας βρεφικής τροφής ή ενός πρωτεϊνικού ροφήματος για έναν αθλητή.\nΙσχύς 1850-2200 W\nΧωρητικότητα 1.7 λίτρα\nΑυτόματη απενεργοποίηση κατά τον βρασμό όταν δεν υπάρχει νερό, όταν τον βγάζετε από τη βάση\nΕπικοινωνήστε με το с Group Strix®\nΔιαθέσιμες θερμοκρασίες νερού 40, 55, 70, 85, 100°C\nΔιατήρηση Θερμοκρασίας Ναι\nΈνδειξη LED, ηχητική\nΚρυφό Περιστροφή πάνω στη βάση 360°\nΚορμός ανοξείδωτο ατσάλι AISI 304 και θερμοανθεκτικό πλαστικό\nΤύπος ελέγχου ηλεκτρονικός, τηλεχειρισμός Ready for Sky\nΠρωτόκολλο μετάδοσης δεδομένων Bluetooth v 4.0\nΥποστήριξη λειτουργικού συστήματος iOS, Android\nΤάση 220-240 V, 50 Hz\nΔιαστάσεις 250 × 230 × 150 mm\nΚαθαρό βάρος 1.1 kg ±3 %\nΜήκος καλωδίου τροφοδοσίας 0.7 m\nΕγγύηση: 2 ετών\n© 2021 REDMOND™. Με την επιφύλαξη παντός δικαιώματος.\nΠολιτική περί Προστασίας της Ιδιωτικής Ζωής\nΣυνταγές για τον πολυμάγειρά σας:\nIs Your country Greece?YesNo, change


«Πάσα» της ΕΠΟ στα Θρανία της Πρέβεζας! - Αθλητική Ενημέρωση Λευκάδα Πρέβεζα\n«Πάσα» της ΕΠΟ στα Θρανία της Πρέβεζας!\nΣτην Πρέβεζα βρέθηκε σήμερα Δευτέρα 26 Μαρτίου ο Παλαίμαχος ποδοσφαιριστής του Παναθηναϊκού Γιάννης Βονόρτας.\nΣτα πλαίσια του προγράμματος της ΕΠΟ «Πάσα στα Θρανία» ο Γιάννης Βονόρτας συνοδευόμενος από τον πρόεδρο της ΕΠΣ Πρέβεζας-Λευκάδας Θωμά Κάρτσακλα, επισκέφθηκε το 1ο δημοτικό σχολείο Πρέβεζας όπου είχε την ευκαιρία να συνομιλήσει με περίπου 60 μαθητές της ΣΤ’ Δημοτικού.\nΣτο διάλογο που είχε με τους μικρούς φίλους του αθλήματος , ο Γιάννης Βονόρτας αναφέρθηκε στις πτυχές του προγράμματος, στις αξίες του ποδοσφαίρου ως άθλημα με τις κοινωνικές του προεκτάσεις . Δεν ήταν λίγοι εκείνοι οι μαθητές που έθεσαν το ζήτημα του επεισοδιακού αγώνα ανάμεσα στον ΠΑΟΚ και την ΑΕΚ, με τις εικόνες του ένοπλου προέδρου του ΠΑΟΚ Ιβάν Σαββίδη στον αγωνιστικό χώρο κι εδώ είναι χαρακτηριστικό το πως εντυπώνονται σε μικρά παιδιά, εικόνες σαν αυτές του αγώνα της Τούμπας.\nΗ συζήτηση επεκτάθηκε και σε άλλα ζητήματα αναφορικά με το ελληνικό ποδόσφαιρο κι ανάμεσα στους μαθητές και τον Γιάννη Βονόρτα, έγινε μία ελεύθερη ανταλλαγή απόψεων με ενδιαφέρον. Από τον Παλαίμαχο ποδοσφαιριστή μοιράστηκαν στους μαθητές τετράδια (τα τετράδια έγραφαν, διαβάζω-αθλούμαι, απολαμβάνω το παιχνίδι), μπλούζες , ενώ παρέδωσε στο Διευθυντή του Σχολείου κ. Κεραμάρη 3 μπάλες ποδοσφαίρου, μια φανέλα της Εθνικής Ελλάδος και ένα βιβλίο με την ιστορία της Ελληνικής Ποδοσφαιρικής Ομοσπονδίας, γεγονός που ενθουσίασε τους μαθητές και δέχθηκαν με μεγάλη χαρά, αυτή την έκπληξη που τους επιφύλαξε μετά το τέλος της εκδήλωσης, ο Γιάννης Βονόρτας.\nΣε κάθε περίπτωση είναι μία ακόμη αξιόλογη πρωτοβουλία στην περιοχή μας, που λαμβάνει χώρα, επί προεδρίας Θωμά Κάρτσακλα, στην ΕΠΣ Πρέβεζας-Λευκάδας. Μια πρωτοβουλία, μία εκδήλωση, που απέδειξε με τον πιο τρανό τρόπο, ότι το ποδόσφαιρο ως το πιο λαοφιλές άθλημα, μπορεί να ενώνει και όχι να διαιρεί. Να τονίσουμε ότι πριν έρθει στην Πρέβεζα, για το πρόγραμμα της ΕΠΟ «Πάσα στα θρανία» ο Γιάννης Βονόρτας, είχε βρεθεί στην Λευκάδα, για τον ίδιο λόγο. Κι εκεί ο Παλαίμαχος άσος είχε συναντήσεις με μαθητές και τους μίλησε για το πρόγραμμα, αλλά και τις αξίες του ποδοσφαίρου.


Εθνικό πένθος για τους νεκρούς από τη φονική κακοκαιρία\nWednesday, 15 November 2017 19:26\nΤηλεοπτικό διάγγελμα Τσίπρα μετά την τραγωδία.\nΕθνικό πένθος κήρυξε με τηλεοπτικό διάγγελμά του ο πρωθυπουργός εξαιτίας της τραγωδίας στη Μάνδρα, όπου τουλάχιστον 15 άνθρωποι έχουν χάσει τη ζωή τους από τη θεομηνία.\nΌπως σημείωσε ο πρωθυπουργός, άμεσα θα εφαρμοστούν μέτρα στήριξης τόσο των νοικοκυριών και των επιχειρήσεων που έχουν πληγεί.\n«Η κήρυξη εθνικού πένθους είναι το λιγότερο που μπορούμε να κάνουμε αυτή την ώρα», τόνισε ο πρωθυπουργός και έκανε λόγο για δύσκολη στιγμή για όλη την Ελλάδα. Παράλληλα, εξέφρασε τη βαθιά του θλίψη και τα συλλυπητήριά του στις οικογένειες των θυμάτων και ευχήθηκε να μη μεγαλώσει ο αριθμός των νεκρών. Ο κ. Τσίπρας δεσμεύτηκε για εμπεριστατωμένη έρευνα για τα αίτια της τραγωδίας.\nΕιδικότερα, διαβεβαίωσε ότι:


ΠΟΛΙΤΙΣΤΙΚΟΣ ΟΜΙΛΟΣ ΞΗΡΟΛΙΒΑΔΟΥ » Blog Archive » ΕΝΤΥΠΩΣΙΑΣΑΝ ΟΙ ΞΗΡΟΛΙΒΑΔΙΩΤΕΣ ΣΤΙΣ ΣΕΡΡΕΣ\nΕΝΤΥΠΩΣΙΑΣΑΝ ΟΙ ΞΗΡΟΛΙΒΑΔΙΩΤΕΣ ΣΤΙΣ ΣΕΡΡΕΣ\nxirolivado 8 Σεπτεμβρίου, 2015\nΑνανεώνοντας συνεχώς το πρόγραμμα Πολιτιστικών Ανταλλαγών που έχει καθιερώσει, ο Πολιτιστικός Όμιλος Ξηρολιβάδου συμμετείχε στην διοργάνωση 13η Πανελλήνια Χορευτική Συνάντηση στις Σέρρες (3,4,5,6 Σεπτεμβρίου 2015), που συνδιοργάνωσαν ο Δήμος Σερρών, η Κοινωφελής Επιχείρηση του Δήμου Σερρών και οι Πολιτιστικοί Φορείς της πόλης.\nΗταν μια γιορτή παράδοσης και πολιτισμού, μουσικής και χορού, φιλίας, συνεργασίας και αδελφοποίησης. Μια προσπάθεια για την προβολή και διάδοση της πλούσιας πολιτιστικής κληρονομιάς του τόπου.\nΟι εκδηλώσεις της διοργάνωσης κράτησαν 4 ημέρες. Ο ΠΟΞ συμμετείχε τη Παρασκευή (4 Σεπτεμβρίου). Εκτός από τους τοπικούς Φορείς των Σερρών που συμμετείχαν ως συνδιοργανωτές, κλήθηκαν κατά παράδοση από τους ίδιους τους Φορείς και Πολιτιστικοί Σύλλογοι από άλλες περιοχές.\nΟ Πολιτιστικός Όμιλος Ξηρολιβάδου καλέστηκε από τον Σύλλογο Βλάχων Σερρών «ΓΕΩΡΓΑΚΗΣ ΟΛΥΜΠΙΟΣ», ο οποίος παλιότερα είχε συμμετάσχει στο Χορευτικό Αντάμωμα που πραγματοποιείται στο Ξηρολίβαδο.\nΤο χορευτικό συγκρότημα του ΠΟΞ υπό την διδασκαλία του χοροδιδάσκαλου Γιάννη Τσιαμήτρου ενθουσίασε το κοινό με την παρουσίαση χαρακτηριστικών χορών από την ξηρολιβαδιώτικη και την ευρύτερη βλάχικη παράδοση .\nΣε ειδική τελετή ο Πρόεδρος της Κοινωφελούς Επιχείρησης του Δήμου Σερρών και ο Πρόεδρος του ΠΟΞ Αποστόλης Τσαμήτρος αντάλλαξαν χαιρετισμούς και αναμνηστικά δώρα.


Τα εντυπωσιακά Soda Tables του Γιάννη Γκίκα | Athens Voice\nΤα εντυπωσιακά Soda Tables του Γιάννη Γκίκα\nΓιγάντιες καραμέλες ή χαρούμενα coffee tables;\nΦωτογραφία: Alessandro di Bon\nΣτη λιμνοθάλασσα της Βενετίας τα νησιά Μουράνο είναι γνωστά εδώ και αιώνες για ένα πράγμα: την υαλουργική τους παράδοση. Όλοι ξέρουμε τα κρύσταλλα murano, τις υπέροχες λάμπες από φυσητό γυαλί και τους ασύγκριτους στην τέχνη του γυαλιού τεχνίτες. Αλλά πόσο συχνά ακούμε ότι ένας έλληνας designer κλήθηκε (και μάλιστα από έναν πασίγνωστο ιταλικό οίκο) να σχεδιάσει coffee tables εξ ολοκλήρου φτιαγμένα από γυαλί; Αυτή είναι η περίπτωση του Γιάννη Γκίκα και των Soda tables που σχεδίασε για τη Miniforms.\nΟ Γιάννης Γκίκας (instagram: @yiannisghikas) λέει μιλώντας στην ATHENS VOICE: «Με πήρε τηλέφωνο ο Mario Bardini (σ.σ. ένας από τους τρεις ιδιοκτήτες της Miniforms, εταιρεία με την οποία ο Γιάννης Γκίκας έχει συνεργαστεί ξανά στο παρελθόν) και μου είπε: “θέλω να μου σχεδιάσεις ένα τραπεζάκι από φυσητό γυαλί”. Ενώ σχεδίαζα τα Soda Tables, συνειδητοποίησα ότι δεν υπάρχουν πολλά προϊόντα από φυσητό γυαλί σε αυτό το μέγεθος και είδος. Αργότερα κατάλαβα ότι αυτό οφείλεται στις (πολλές) τεχνικές δυσκολίες που έχει το να κατασκευάσεις ένα τέτοιο αντικείμενο, αλλά και στον βαθμό εμπειρίας που απαιτείται για να το κάνεις. Μία εμπειρία που κατέχουν μια χούφτα εξαιρετικά έμπειροι τεχνίτες στο νησί του Murano».\nΤα Soda Tables κατασκευάστηκαν στο νησί του Murano από έμπειρους υαλουργούς\nΤα Soda Tables πήραν το όνομά τους από το ένα από τα τρία βασικά συστατικά του γυαλιού: το ανθρακικό νάτριο ή αλλιώς… σόδα. Κάθε τραπεζάκι ζυγίζει 20 κιλά, ενώ για την κατασκευή του χρειάστηκαν τρεις υαλουργοί. Το αποτέλεσμα είναι ένας ενιαίος όγκος γυαλιού με τρία μεγάλα πέταλα (σαν τριφύλλι) να διαμορφώνουν το κυρίως στέλεχος. Το πιο εντυπωσιακό, όμως, είναι ο τρόπος με τον οποίο τα Soda Tables παίζουν με το φως και τη σκιά. Εδώ, ο Γιάννης Γκίκας φαίνεται ότι εκμεταλλεύτηκε το μεγαλύτερο πλεονέκτημα του γυαλιού: τη διαφάνειά του. Έτσι, τα Soda Tables δημιουργούν την εντύπωση ότι παίρνουν διαφορετικά σχήματα, ανάλογα την οπτική γωνία από την οποία τα κοιτάζει κανείς, αλλά και το φως που υπάρχει στον χώρο.\nΠροσωπικά, μου θυμίζουν γιγαντιαίες καραμέλες, είναι το πρώτο πράγμα που σκέφτομαι όταν τα κοιτάω, σχεδόν μου έρχεται η βουτυρένια γεύση στο στόμα και δεν μπορώ να παραβλέψω τη χαρούμενη παιδικότητα που μου φέρνει αυτός ο συνειρμός. Αλλά αυτή ακριβώς είναι και η καλλιτεχνική ψευδαίσθηση του design: να κάνει τον κόσμο που μας περιβάλλει λίγο πιο όμορφο.\nΦωτογραφίες: Alessandro di Bon


Οι εκκλησίες στα κατεχόμενα στο επίκεντρο συνάντησης με αντιπροσωπεία της Ε.Ε.Κ.Α - Ορθοδοξία News Agency\nHome \_ Αυτοκέφαλες Εκκλησίες \_ Εκκλησία της Κύπρου \_ Ι.Μ. Κωνσταντίας και Αμμοχώστου \_ Οι εκκλησίες στα κατεχόμενα στο επίκεντρο συνάντησης με αντιπροσωπεία της Ε.Ε.Κ.Α\n26/03/2021 26/03/2021 Αντιπροσωπεία της Ένωσης Εκτοπισμένων Κοινοτήτων Αμμοχώστου (Ε.Ε.Κ.Α) αποτελούμενη από τους αξιοτίμους κ. Μιχάλη Τζιώρτα, Πρόεδρο και Δημήτριο Χειλιμίνδρη, ταμία (& Κοινοτάρχη Πηγής), δέχθηκε σήμερα Παρασκευή, 26η Μαρτίου 2021, ο Πανιερώτατος Μητροπολίτης Κωνσταντίας κ. Βασίλειος. Κατά την συνάντηση έγινε ανταλλαγή απόψεων για θέματα που αφορούν τις τελευταίες εξελίξεις σε σχέση με το Κυπριακό και την κατεχόμενη...\n26 Μαρτίου, 2021 - 22:31\nΟι εκκλησίες στα κατεχόμενα στο επίκεντρο συνάντησης με αντιπροσωπεία της Ε.Ε.Κ.Α\nΕτικέτες: Αμμόχωστος, εκκλησίες κατεχόμενα, Ι.Μ. Κωνσταντίας, κατεχομενα, Μητροπολίτης Κωνσταντίας Βασίλειος


Το μωρό της διπλανής πόρτας - Μαμά...δες Μπαμπά...δες!\nΟ Γιάννης, 18 μηνών, μοιράζεται τις σκέψεις του στο blog bebisthoughs με τη βοήθεια… της μαμάς του φυσικά! Έξυπνοι διάλογοι, εκπληκτικό χιούμορ, aυτά θα έλεγε σίγουρα ένα μωρό αν μπορούσε να μιλήσει! Απολαύστε μια μικρή επιλογή από μερικά πρόσφατα αγαπημένα μας posts…\nΜόλις ξύπνησα. Θέλω να κλάψω. Κλαίω. Κανείς δεν συγκινείται. Θα κλάψω πιο δυνατά. Κάποιος φωνάζει το όνομά μου. Χαμηλώνω την ένταση για να ακούσω. Η μαμά ήταν “μπέμπη, νάνι” λέει- σ’ αυτό το σπίτι μιλάνε ακόμα μωρουδίστικα! Αν στα επόμενα πέντε δευτερόλεπτα δεν έχει έρθει κανείς να με πάρει από αυτή την κούνια, θα κάνω το κόλπο με το βραχνιασμένο κλάμα. Ωραία, ξύπνησα και την αδελφή μου. Πάμε όλοι μαζί: “Θέλω τη μαμά μουυυυυυυυ”η αδελφή μου, βραχνιασμένο κλάμα εγώ. Δεν περνάει λεπτό χωρίς να υπενθυμίζουμε στους γονείς μας πόσο τυχεροί είναι που μας έκαναν.\nΓια περισσότερες σκέψεις του μπέμπη, επισκεφτείτε το bebisthoughts! Είναι σίγουρο ότι θα το διαβάστε μονορούφι. Καλή διασκέδαση!\nTags: bebisthoughts mamades διασκεδαστικό μαμάδες σκέψεις\n← Ή το τσιγάρο ή εγώ!\nΔύο χρόνια μετά →


Lenin Reloaded: Bertolt Brecht-Περί ειδών αντιφασισμού\nΗ αλήθεια είναι ότι η αστική δημοκρατία χρησιμοποιεί διάφορες μορφές άσκησης βίας, σιωπηλές στις δημοκρατίες και ηχηρές στα φασιστικά κράτη. Και είναι αλήθεια ότι η κάθε βία μπορεί να σπάσει μόνο από μια άλλη βία. Πώς έχουν τα πράγματα τώρα, αν δεν είσαι με καμιά από τις δύο μορφές βίας, για τις οποίες πρόκειται εδώ; Τότε υποστηρίζεις εκείνη που κυριαρχεί.\nΌμως οι συγγραφείς συνήθως δεν κάνουν προτάσεις, αλλά εκφράζουν διαθέσεις. Σ' αυτό δρουν χωρίς έλεγχο. Τα συναισθήματα ανθρώπων, τους οποίους εμποδίζουν με τη βία να δολοφονούν, τα περιγράφουν σαν άκρως οδυνηρά συναισθήματα ανθρώπων τους οποίους εμποδίζουν να ικανοποιήσουν της ανάγκες τους.\nΜπέρτολτ Μπρεχτ, "Ομιλίες, σημειώσεις, άρθρα και επιστολές", μετάφραση: Δ. Αμπατιέλος, Α. Ιωαννάτου, Χ. Κουκούτος, Χ. Μπαλωμένος, στο Αφιέρωμα στον Μπέρτολτ Μπρεχτ, Θέματα Παιδείας, τ. 49-50.\nΑνώνυμος 23 Σεπτεμβρίου 2013 - 11:13 μ.μ.\nNo brave new world, mister H,no brave new world...\nΑνώνυμος 24 Σεπτεμβρίου 2013 - 1:40 π.μ.\nΠολύ καλό! Ειδικά η τελευταία παράγραφος τα είπε όλα!\nΑνώνυμος 24 Σεπτεμβρίου 2013 - 2:48 π.μ.\nDen to katalava to teleutaio\nΑντωνης 24 Σεπτεμβρίου 2013 - 9:45 π.μ.\nΟ Μπρεχτ μιλάει για την "συμπάθεια προς αντιφρονούντες" στην ΕΣΣΔ ως συμπάθεια για τα συναισθήματα ανθρώπων που τους απαγορεύεται δια βίας να ασκούν ταξική βία. Και καυτηριάζει την ετοιμότητα ατόμων όπως ο Χάξλεϋ να δεχτούν ότι καταπιέζονται αυτοί που θα ήθελαν να καταπιέσουν, που βλέπουν το δικαίωμά τους να καταπιέζουν ως καταπιεζόμενη ανάγκη τους.\nΑνώνυμος 24 Σεπτεμβρίου 2013 - 9:53 π.μ.\nΗ μέρα και η νύχτα. Όχι ότι έχει και τόσο νόημα η αντιπαράθεση των δύο ανακοινώσεων ειδικά σ'αυτό το μπλοκ, αλλά μερικά πράγματα βγάζουν μάτι.\n"Όταν εμείς αυτοσυστηνόμασταν σαν οι εγγυητές της νομιμότητας, εσείς δεν ξέρατε καν τη θεωρία των δύο άκρων."\nΑνώνυμος 24 Σεπτεμβρίου 2013 - 8:12 μ.μ.


Τα τροκάνια | Η ΚΑΘΗΜΕΡΙΝΗ\nΗ ιστορία είναι γνωστή: τη διηγούνταν ο ίδιος σε διάφορες περιστάσεις, πάντα με την ίδια συγκίνηση. Αν και αναφερόταν στη νεότητά του –την εποχή που τέλειωνε το Πολυτεχνείο–, νομίζω πως τον είχε σημαδέψει για όλη τη διάρκεια της ζωής του, την τόσο πλούσια σε βιώματα. Τόσο ιδιαίτερη του ήταν.\nΕίχαν βρεθεί, μαζί με ένα συμμαθητή και φίλο του, τον Ντίνο Μιχαηλίδη, στους Δελφούς. Τους είχε πάρει μαζί του ο καθηγητής τους Δημήτρης Πικιώνης στη Σχολή Αρχιτεκτόνων. Εκείνη την εποχή έχτιζε το «Ξενία» Δελφών κι είχε αναλάβει να ορίσει τα χρώματα που θα χρησιμοποιούνταν στο κτίριο. Δεν ήθελε να βασιστεί στα έτοιμα του εμπορίου. Είχε έτσι αναθέσει στους δύο σπουδαστές να μαζέψουν χώματα με ιδιαίτερη σύσταση από τη γύρω περιοχή και να τα τρίβουν σε γουδιά. Με αυτές τις σκόνες θα έκανε μετά ο ίδιος τις δοκιμές του.\nΚάποιο απόγευμα, αφού είχε πέσει ο ήλιος, βρέθηκαν να περπατούν κι οι τρεις τους μέσα στο τοπίο των Δελφών συζητώντας. Ηταν η ώρα της ηρεμίας. Από μακριά ακούγονταν τα κοπάδια που γύριζαν στις στάνες. Δεν τα έβλεπαν, επειδή ήταν μακριά στο βουνό, κρυμμένα στα δέντρα. Ακουγαν όμως τα τροκάνια τους. Μια τόσο χαρακτηριστική μουσική, γνωστή σε όποιον έχει περιπλανηθεί σε τέτοιους τόπους. Ο Πικιώνης άκουγε χωρίς να μιλάει. Είχαν όλοι τους σταθεί ν’ ακούσουν αυτούς τους γαλήνιους ήχους να ταξιδεύουν μέσα στην ησυχία.\nΗταν μια περίεργη στιγμή. Σαν όλα να είχαν σταματήσει και κρέμονταν άυλα στον αέρα. Ο Πικιώνης, με τη γνωστή του ψιθυριστή φωνή, αρκέστηκε σε λίγες λέξεις σχεδόν ακατανόητες. Οτι όλα ανήκουν σ’ έναν κόσμο, ότι σκοπός μας είναι ν’ ανακαλύψουμε αυτή την ενότητα και να την κατανοήσουμε. Πάνω-κάτω, αυτά.\nΟταν, μετά τόσα χρόνια, ο Φατούρος επέμενε να επαναλαμβάνει σε κάθε ευκαιρία πως αρχιτεκτονική είναι τα πάντα σ’ αυτό τον κόσμο γύρω μας, ότι όσα έχουν νόημα και μας συγκινούν είναι στο βάθος αρχιτεκτονική, ότι αυτή είναι η πεμπτουσία της ζωής μας, άκουγε μέσα του τον ήχο από τα μυστικά τροκάνια και τα λόγια του δασκάλου του, εκείνου που αξιώθηκε να γνωρίσει από κοντά και ν’ αγαπήσει. Μόνο κάποιος με τόσο καθαρή ψυχή θα κρατούσε άσβεστη μια τέτοια ανάμνηση, μια τέτοια γνώση και σοφία.


Η ΜΕΛΠΩ ΤΟΥ ΠΟΛΥΤΕΧΝΕΙΟΥ (Μιλάει για τότε… και για τώρα…) | κ.α.π.α. – Κίνηση Ακομμάτιστων Πολιτών Αγρινίου\n← ΕΜΠΡΟΣ ΣΤΟΝ ΠΑΛΛΑΪΚΟ ΑΓΩΝΑ ΠΟΥ ΘΑ ΔΙΩΞΕΙ ΤΗ ΝΕΑ ΧΟΥΝΤΑ ΞΑΝΑ… ΟΠΩΣ ΤΟΤΕ…\nΑΦΙΕΡΩΜΑ ΣΤΟ ΠΟΛΥΤΕΧΝΕΙΟ ΤΟΥ 1973 …(Video) →\nΗ γενιά του ’73 θυμάται\nΗ Μέλπω Λεκατσά μία από τις αγωνίστριες του Πολυτεχνείου θυμάται τις μέρες της εξέγερσης και τις εφιαλτικές στιγμές στα κρατητήρια της χούντας\nΟταν τη νύχτα της 20ης Απριλίου του 1967, οι ερπύστριες των τανκς κατέλυαν τη δημοκρατία στη χώρα μας ήμουν μαθήτρια του Γυμνασίου. Δεν μπόρεσα όμως να συλλάβω την πραγματική διάσταση της νέας «τάξης πραγμάτων». Τα ηχηρά μηνύματα του ραδιοφώνου ήταν μια συνεχής απειλή, και μου γεννούσαν ακαθόριστα συναισθήματα. Αρχικά η ψευδαίσθηση-ελπίδα ότι η χούντα θα είναι μια δικτατορία ολίγων μηνών, ήταν διάχυτη.\nΟμως, οι λίγοι μήνες έγιναν χρόνια, χρόνια ληστεμένα από τη ζωή μας και τη νιότη μας. Ηταν μια σκοτεινή περίοδος μεγάλου φόβου, αλλά και προετοιμασίας αντίστασης.\n(….) Φεβρουάριος του 1973. Η Νομική. Η πρώτη μορφοποιημένη μαζική εξέγερση. Το κρύο τσουχτερό, η πείνα αφόρητη αλλά ο χορός καλά κρατούσε στην ταράτσα.\nΠέντε μαρτυρικοί μήνες παρανομίας. Κρυμμένη, κατορθώνω να διαφύγω τη σύλληψη. Ανθρωποι όλων των ιδεολογικών αποχρώσεων ανοίγουν διάπλατα τα σπίτια τους, δέχονται να με κρύψουν, στραγγαλίζοντας τον φόβο τους.\nΗταν 16 Νοεμβρίου του 1973. Τα γεγονότα του Πολυτεχνείου είναι η κορυφαία μαζική εκδήλωση του αντιδικτατορικού αγώνα. Η φοιτητική νεολαία βάζει τα στήθια της μπροστά στα τανκς και γράφει τον επίλογο την ώρα που η πύλη του Πολυτεχνείου έπεφτε και τσαλαπατούσε τα κορ?ιά των συντρόφων μας.\nΤο καθεστώς έχει δεχτεί γερό πλήγμα, ψυχορραγεί. Σ’ ένα μπουντρούμι φυλακής, συγκεκριμένα στο ΕΑΤ-ΕΣΑ οδηγήθηκα κι εγώ. Ο,τι μπορώ να θυμηθώ έχουν να κάνουν μόνο με μια λέξη ΞΥΛΟ, ΞΥΛΟ και μόνο ΞΥΛΟ. Κάθε μέρα υποχρεωτικό, δύο ώρες ξύλο. Για πρωινό σερβίριζαν χείμαρρο από χαστούκια. Για μεσημεριανό, κλωτσιές και χτύπημα με κλομπ.\nΠηγαίνεις για ανάκριση όπου έπρεπε να κελαηδήσεις και σου τράβαγαν τα μαλλιά και σου χτύπαγαν το κεφάλι πάνω στο γραφείο. Στο κελί μηδέν, που υποτίθεται ότι ήταν για να αναρρώσεις από το ξύλο, μου έριχναν επί τέσσερις μέρες με ζωστήρες γερό μπερντάκι. Οι κλωτσιές και το πάτημα στα γεννητικά όργανα… πασατέμπος για τους απίστευτους δεσμοφύλακες. Μαρτύριο η ορθοστασία στα υγρά, κρύα κελιά τον χει?ώνα του ’73 – ’74.\nΤους ακούω να στοιχηματίζουν μεταξύ τους αν θα αντέξω. Πεσμένη κάτω στο τσιμέντο με σέρνουν σαν τσουβάλι. Ο Καίνιχ, ο δεσμοφύλακας, δέρνει με δαχτυλίδι με το μονόγραμμά του. Ο Σερίφης, όταν ορμούσε πάνω σου με κλωτσιές έκανε αλαλαγμούς και ουρλιαχτά ικανοποίησης. Εκατοντάδες χαστούκια μέτρησα. Το χειρότερο βασανιστήριο ήταν η αναμονή του βασανισμού. Ακουγα τις κραυγές πόνου των κρατου?ένων «μάνα θα πεθάνω», «μάνα ήρθε το τέλος μου» και τις φωνές χαράς των βασανιστών. Δεν με κρατούσαν τα πόδια μου. Ξεχείλιζαν από πρήξιμο.\nΕίχα μείνει σκελετός. Εκτός από τη βία, η μεγίστη μέριμνα των εθνικοφρόνων λοχαγών – ταγματαρχών, που υπηρετούσαν την ιδέα της Μεγάλης Ελλάδος, ήταν να καταγράψουν την ανατομία των σεξουαλικών οργάνων των αγωνιστών και τις πιθανές περιγραφές των ερωτικών τους στιγμών. Διεστραμμένοι, στερημένοι, αξιολύπητες φιγούρες περιφέρουν τους εαυτούς τους από κελί σε κελί, παίρνοντας κύρος από το φόβο που ε?πνέουν όταν εφαρ?όζουν τη μέθοδο του «κιμά».\nΕνιωθα τις δυνάμεις μου να μ’ εγκαταλείπουν και πως ο θάνατος είναι δίπλα μου. Και τότε ξαφνικά μια απόφαση: να παλέψω να βγω ζωντανή. Μοναδικός σκοπός η επιβίωση! Τα ψίχουλα που πετούσαν για φαγητά ήταν ξαφνικά πολύτιμα. Επρεπε να περπατήσω, να μην ατονήσουν οι μύες μου και κυρίως να μπορώ να σκέφτομαι και να μην έχω παραισθήσεις.\nΕκλεψα λίγο χαρτί την ώρα της ανάκρισης και τα χαρτάκια από τη σοκολάτα που μου έδωσε ο γιατρός για την υπογλυκαιμία μου και άρχισα να γράφω στοιχειωδώς ένα ημερολόγιο. Προσπάθησα να βρω επαφή με τον χρόνο.\nΕπί τριάντα πέντε χρόνια προσπαθώ να επουλώσω τις πληγές και να διατηρήσω σε εγρήγορση τις ευαισθησίες μου. Τα συναισθήματα για εκείνα τα χρόνια είναι τόσο έντονα που ούτε η χρονική απόσταση από τα γεγονότα ούτε η σιωπή μπορούν να επιφέρουν τη λήθη για κάτι που νο?ίζω ότι έχει αφήσει σε όλους τους συντρόφους ανεξίτηλη σφραγίδα.\nΣυνέντευξη στη συντάκτρια του Εθνους της Κυριακής Μαρίνα Ζιώζιου\nΜία αποκλειστικη συνέντευξη στο ιστολόγιο ΑΛΗΘΙΝΑ ΨΕΜΑΤΑ, της Μέλπως Λεκατσά , φοιτήτρια της φαρμακευτικής το 1973 , που συμμετείχε ενεργά στην κατάληψη τοου πολυτεχνείου,οργανώνοντας το φαρμακείο και την περίθαλψη των τραυματισμένων φοιτητών… Η Μέλπω Λεκατσά , συνελήφθη , φυλακίστηκε και βασανίστηκε για περισσότερο από 3 μήνες στο ΕΑΤ-ΕΣΑ , και μας αφηγείται όλη την ιστορία, φθάνοντας ακόμα μέχρι το σήμερα και αποτιμώντας τον αγώνα του Πολυτεχνείου και της γενιάς της.\nThis entry was posted in ΕΠΕΤΕΙΟΙ, ΚΟΙΝΩΝΙΑ. Bookmark the permalink.


Hellenic Volleyball League - Η Κηφισιά «κλείδωσε» την 4αδα με νίκη 3-0 επί της ΑΕΚ (φωτό)\nΗ Κηφισιά «κλείδωσε» την 4αδα με νίκη 3-0 επί της ΑΕΚ (φωτό)\nΗ Κηφισιά για πρώτη φορά στην ιστορία της εξασφάλισε θέση στην πρώτη 4αδα του πρωταθλήματος Volleyleague ΟΠΑΠ μετά την εντυπωσιακή νίκη με 3-0 που σημείωσε στην Γλυφάδα επί της ΑΕΚ.\nΗ Κηφισιά τρεις στροφές πριν το τέλος διατηρήθηκε στην πρώτη θέση της κανονικής περιόδου αφήνοντας μόνο μαθηματικές ελπίδες στην «Ένωση» για την είσοδο στην 4αδα και τη διεκδίκηση του τίτλου καθώς η διαφορά της από τον Εθνικό είναι στους 8 βαθμούς 3 αγωνιστικές πριν το φινάλε κι ενώ ο Εθνικός έχει έναν αγώνα λιγότερο.\nΟι δύο ομάδες ανανέωσαν το ραντεβού τους για την Καλαμάτα το προσεχές Σάββατο 15 Μαρτίου στον ημιτελικό του Κυπέλλου Ελλάδας.\nΗ Κηφισιά σημείωσε την πρώτη της εφετινή νίκη επί της ΑΕΚ η οποία είχε νικήσει 3-2 στον Α΄γύρο και 3-0 στο Λιγκ Καπ. Όμως, σήμερα η ομάδα του Κώστα Αρσενιάδη έδειξε αποφασισμένη για τη νίκη και με κορυφαίους τους Σουλτανόπουλο, Νικολάκη και Πρωτοψάλτη έφτασε στη νίκη.\nΗ ΑΕΚ αγωνίστηκε χωρίς τον Πέτρο Πέτρογλου που δεν ρίσκαρε ώστε να είναι έτοιμος στο Κύπελλο. Η ομάδα του Άκη Φλαούνα υστέρησε στην υποδοχή και δεν μπόρεσε να αξιοποιήσει το προβάδισμα που είχε στο σκορ και στα τρία σετ. Η Κηφισιά καλύτερη σε όλους τους τομείς σταδιακά ανακτούσε τον έλεγχο.\nΣτο 1ο σετ η «Ένωση» προηγήθηκε 7-4 και 10-7 με τον Ρουμελιωτάκη που ήταν στη θέση του Πέτρογλου. Με τα μπλοκ του Σουλτανόπουλου και του Πρωτοψάλτη να σταματούν τον Μαντέκα η Κηφισιά έκανε σερί 5-0 και το 12-11 για την ΑΕΚ έγινε 16-12 για την Κηφισιά. Από εκεί και πέρα οι φιλοξενούμενοι με καλή τακτική στο σερβίς και αποτελεσματικό μπλοκ κράτησαν την διαφορά με 18-14, 20-16 και δεν άλλαξε τίποτα ακόμα και με την είσοδο του Νοβοσέλατς στη θέση του Κρέτση. Το σετ τελείωσε 25-18 με επίθεση του Σουλτανόπουλου για το 1-0.\nΊδια εικόνα και στο 2ο σετ με την ΑΕΚ να ξεφεύγει πάλι 7-4 και να έχει κα δύο σετ μπολ αλλά η Κηφισιά με Πρωτοψάλτη και λάθη των γηπεδούχων ισοφάρισε 8-8. Οι δύο ομάδες έφτασαν μαζί στο 14-14. Η Κηφισιά με δύο καλές άμυνες και κόντρα επιθέσεις ξέφυγε με 18-16, η ΑΕΚ ισοφάρισε 18-18. Πόντο πόντο έφτασαν στο 23-23 και ο Παγιάν με άσσο έβαλε την ΑΕΚ μπροστά με 24-23. Ο Πρωτοψάλτης ισοφάρισε 24-24 και ο Ρουμελιωτάκης έκανε το 25-24, αλλά η Κηφισιά με τον Πρωτοψάλτη να κερδίζει δύο προσωπικούς πόντους με επίθεση και μπλοκ πέρασε μπροστά 26-25 και τελείωσε το σετ με μπλοκ του Παπαγγελόπουλου στο Μαντέκα για το 27-25 και το 2-0.\nΣτο 3ο σετ η ΑΕΚ έκανε σερί 5-0 και προηγήθηκε 12-9. Με τον Γιοβάνοβιτς να τελειώνει τις κόντρα επιθέσεις και αποτελεσματικό μπλοκ η Κηφισιά απάντησε με σερί 4-0 για το 13-12. Η ΑΕΚ ισοφάρισε 13-13, οι δύο ομάδες βάδισαν πόντο πόντο μέχρι το 22-22 και εκεί έγινε λάθος από τους παίκτες της ΑΕΚ (υπέρβαση) και στην επόμενη φάση ο Σουλτανόπουλος σταμάτησε τον Παγιάν για το 24-22, ενώ το σετ και ο αγώνας με 25-23 ολοκληρώθηκε με επίθεση του Σόουζα.\n* Οι πόντοι της ΑΕΚ προήλθαν από 3 άσσους, 37 επιθέσεις, 12 μπλοκ και 19 λάθη αντιπάλων. Οι πόντοι της Κηφισιάς προήλθαν από 2 άσσους, 44 επιθέσεις 12 μπλοκ και 21 λάθη αντιπάλων.\nΑΕΚ (Φλαούνας): Μαντέκας 9 (7/14 επ, 2 μπλοκ, 50% υπ - 45% άριστες), Τόρρες 11 (4/11 επ, 2 άσσοι, 5 μπλοκ), Κατσανεβάκης 4/5 επ, 2 μπλοκ), Κρέτσης, Παγιάν 16 (15/35 επ, 1 άσσος), Ρουμελιωτάκης 8 (6/13 επ, 2 μπλοκ, 44% υπ - 30 % άριστες) / Γκούζντα (λ - 71% υπ - 53 άριστες), Αχιλλεόπουλος (λ), Τοκάνης, Νοβοσέλατς 2 (1 επίθεση, 1 μπλοκ), Παπαδόπουλος.\nΚΗΦΙΣΙΑ (Αρσενιάδης): Νικολάκης 1 (μπλοκ), Σουλτανόπουλος 14 (8/14 επ, 6 μπλοκ), Ντε Σόουζα 10 (8/13 επ, 1 άσσος, 1 μπλοκ 78% υπ - 44% άριστες), Πρωτοψαλτης 14 (12/19 επ, 2 μπλοκ, 78% υπ - 44% άριστες), Παπαγγελόπουλος 6 (4/7 επ, 1 άσσος, 1 μπλοκ), Γιοβάνοβιτς 13 (12/27 επ, 1 μπλοκ) / Ταμπυρατζής (λ- 30% υπ - 20% άριστες), Κόβαλτσουκ, Κούνας, Κάπελλας.\nO προπονητής του Α.Ο.Κηφισιάς Κώστας Αρσενιάδης δήλωσε: «Ήταν ένα δυνατό παιχνίδι, και μία μεγάλη επιτυχία για εμάς. Μπαίνουμε μαθηματικά στην τετράδα, αφού είμαστε τρεις αγωνιστικές πριν το τέλος και έχουμε 12 βαθμούς από τον πέμπτο. Αν καλοσκεφτείς ποια είναι η αξία της ομάδας που αφήσαμε έξω, είναι μία μεγάλη επιτυχία. Η αξία της ομάδας που αφήσαμε εκτός τετράδας δίνει τιμή σε εμάς. Έχουμε ακόμη ένα μεγαλύτερο παιχνίδι από αυτό στο Κύπελλο, όπου θα είναι και άλλη ομάδα και άλλη διοργάνωση. Θα εστιάσουμε εκεί να κάνουμε ό,τι μπορούμε. Παρά τη νίκη μας δεν είμαστε φαβορί, φαβορί υπάρχει και δεν είναι η Κηφισιά».\nΟ λίμπερο του Α.Ο.Κηφισιάς Κώστας Ταμπουρατζής δήλωσε: «Ήταν μία καλή νίκη για εμάς, και τα τρία σετ ήταν πολύ δύσκολα. Η ΑΕΚ πίεσε πολύ στο σέρβις. Όσες ομάδες θέλουν να μας κερδίσουν πιέζουν σε αυτό το κομμάτι. Εμείς ανταποκρινόμαστε καλά και γι'αυτό έχουμε και νικηφόρα αποτελέσματα. Αυτό το ματς τελείωσε, πρέπει να είμαστε συγκεντρωμένοι όλη την εβδομάδα ώστε να πάμε στο ματς του Σαββάτου, να τα δώσουμε όλα και να προκριθούμε στον τελικό. Θα συναντήσουμε πάλι την ίδια ομάδα και εκεί πιστεύω θα είναι ακόμη πιο καλή, ειδικά με την ενίσχυση του Πέτρογλου».\nΟ προπονητής της ΑΕΚ, Άκης Φλαούνας δήλωσε για το 0-3 από την Κηφισιά: «Σήμερα δεν ήμασταν καλοί στον τομέα της υποδοχής. Παρόλα αυτά, αν ήμασταν πιο προσεκτικοί στα τελειώματα, θα μπορούσαμε να πάρουμε το δεύτερο σετ και το ματς τότε θα είχε άλλη εξέλιξη. Το ίδιο συνέβη και στο τρίτο σετ. Τώρα έχουμε μερικές μέρες μπροστά μας για να αναλύσουμε τα λάθη μας, να δούμε τι έφταιξε, να διορθώσουμε κάποια πράγματα ώστε να πάμε στον ημιτελικό του Φάιναλ-4 καλύτερα προετοιμασμένοι. Αυτή η ήττα δεν θα επηρεάσει την ομάδα ψυχολογικά. Έχει δείξει ότι διαθέτει μέταλλο και ξέρει να αντιδρά θετικά μετά από μια ήττα».\nΟ Ισπανός κεντρικός Τζούλιαν Τόρες τόνισε: «Παίξαμε καλά αλλά αυτοί έπαιξαν καλύτερα στην κόντρα επίθεση. Εκεί έγινε η διαφορά στο παιχνίδι. Βρεθήκαμε κοντά στη νίκη στο 2ο και στο 3ο σετ. Όμως στο τέλος μας πίεσαν πολύ με το σερβίς τους και εμείς δεν είχαμε καλή αντίδραση. Ο αγώνας με την Κηφισιά στο Φάιναλ-4 του Κυπέλλου είναι ένα άλλο ματς, σε μια άλλη διοργάνωση. Έχουμε χρόνο για να δουλέψουμε και να πάμε με καλύτερες προϋποθέσεις στη διοργάνωση αυτή».\nMore in this category: « O ακραίος του ΑΟΠ Κηφισιάς Τέιλορ Χαντ αναδείχτηκε MVP Βίκος Cola της 5ης αγωνιστικής Έγραψε ιστορία η Κηφισιά, 3-0 την ΑΕΚ και πήγε τελικό (φωτό) »\nΒρίσκεστε εδώ: MVP Βίκος Cola Ειδήσεις MVP Α.Ο.Π.Κηφισιάς Η Κηφισιά «κλείδωσε» την 4αδα με νίκη 3-0 επί της ΑΕΚ (φωτό)


MANIER: Η δυστυχία δεν είναι θέαμα που εκλείπει μόλις τα φώτα ανάψουν\nΑναρτήθηκε από MANIER , Κυριακή, 27 Ιανουαρίου 2013 at 1:39 π.μ., in\nΗ αιθαλομίχλη σαρώθηκε από τη δυνατή καταιγίδα και χάθηκε στο μαύρο της ασφάλτου. Η μυρωδιά του καμένου ξύλου αντικαταστάθηκε απ’ αυτή των χιλιάδων καταλυτών των αυτοκινήτων που κινούνται με ταχύτητα χελώνας. Μιάμιση ώρα από τα Κάτω Πατήσια μέχρι την πλατεία Κλαυθμώνος. Στον «Ιανό» παρουσιάζεται το «κουμπί και το φόρεμα» και οι ανάγκες της ψυχής των βιβλιόφιλων ικανοποιούνται επαρκώς. Δίπλα, το ιστορικό βιβλιοπωλείο «Κάουφμαν» χάσκει σαν κουφάρι αδειανό, ενώ στα σκαλοπάτια του μια άστεγη ψυχή προσπαθεί να προστατέψει\nτο σώμα της από το κρύο και τη βροχή. Όλοι προσπερνούν. Μόνο μία κυρία αναφωνεί για το «φοβερό θέαμα», που δεν μπορεί ν’ αντέξει. Η ανθρώπινη κατάσταση αντιμετωπίζεται και βιώνεται ως θέαμα, σαν ένα τηλεοπτικό σήριαλ ή ένα θεατρικό έργο, τουστέστιν σαν φίξιον, ως προϊόν της φαντασίας ενός αόρατου σκηνοθέτη. Τίποτα δεν είναι πραγματικό! Όπως δεν είναι αληθινή και η φωτογραφία του διασωληνωμένου Τσάβες στην El Pais. Γι’ αυτό, το πρόβλημα δεν είναι ο παροξυσμός της αδιαφορίας, αλλά η ωμή προπαγάνδα και η απάθεια, καθώς όλα –η πολιτική, η κοινωνία, οι άνθρωποι- αντιμετωπίζονται ως προσομοίωση, ως θέαμα, δηλαδή σαν κάτι το «ψευδές», που τελειώνει μόλις τα φώτα ανάψουν, ακριβώς, όπως οι άστεγοι που εξαφανίζονται μόλις χαθεί η νύχτα. Πλέον, το πραγματικό παύει να είναι αληθινό και το ψεύτικο παρουσιάζεται σαν πραγματικό. Παρόλα αυτά, οι βιβλιόφιλοι στον Ιανό συνεχίζουν να απολαμβάνουν το μικρόκοσμο και τον λανθάνοντα ναρκισσισμό τους, χωρίς ποτέ το βιβλίο να γίνεται σπαθί. Η λογοτεχνία δεν είναι πια παρά μία τεχνολογία της εξουσίας για να αποκοιμίζει, για να «σκοτώνει» κυριολεκτικά την ώρα του αναγνώστη και τελικά τον ίδιο τον αναγνώστη. «Το βιβλίο πεθαίνει, ζήτω το χάμπουργκερ» σημειώνεται σ’ ένα άρθρο του AgoraVox, με αφορμή το κλείσιμο του διάσημου βιβλιοπωλείου της Βαρκελώνης «Catalonia» και τη λειτουργία στη θέση του ενός ταχυφαγείου! Έκλεισε και το Ελληνικό Κέντρο Βιβλίου με απόφαση ενός υφυπουργού και χωρίς καν σοβαρή αιτιολογία. Έτσι, εκλείπουν διαρκώς οι θεσμοί καλλιέργειας ακόμη και της γητειάς του λόγου που θα μπορούσε να κινητοποιήσει τα πνεύματα και να ανατάξει τις ψυχές, τινάζοντας στον αέρα την εμπορευματική λογική του σύγχρονου ανθρώπινου πολιτισμού, που κατέστησε εμπορεύματα ακόμη και τους ανθρώπους. Τι μας απομένει λοιπόν; Να ξαναβρούμε τα μεγάλα θέματα της πραγματικής ανθρωπότητας, τα θέματα εκείνα που εκφράζουν τα προβλήματα των πολλών. Επίσης, ακόμη κι αν ολόκληρη η Ελλάδα είναι πλέον μία κακοφορμισμένη, χαίνουσα πληγή δεν θα πρέπει να καταβυθιστούμε σ’ αυτή, δοξολογώντας την αδράνεια. Αντιθέτως, «θα πρέπει να αντλήσουμε κι απ’ αυτήν έστω κι αν δεν παράγει τίποτα παρά μονάχα βατράχια, και νυχτερίδες, και ανθρωπάρια», όπως έλεγε για τη χώρα του σε ανάλογες συνθήκες ο Χ. Μίλερ. Για να συμβεί αυτό πρέπει να αντλήσουμε από τα συνδικάτα ακόμη κι αν είναι εξωνημένα. Να δεχθούμε ότι δεν είναι όλοι οι πολιτικοί το ίδιο και να αναζωογονήσουμε τους πολιτικούς και τους κοινωνικούς θεσμούς. Να αναπτύξουμε νέα κινήματα πατριωτισμού και αλληλεγγύης, αναδημιουργώντας την πολιτική και κοινωνική συλλογικότητα, όπου, όμως, δεν θα έχουν θέσει τα επιτυχημένα μικροεγώ που ζέχνουν μίσος αλλά τα μεγάλα και επικά Εγώ της ανιδιοτέλειας, της προσφοράς και της γενναιοδωρίας. Να ιδρύσουμε ένα νέο ελληνικό πολιτισμό, επιστρέφοντας στην παράδοση και αντλώντας ότι χρειαζόμαστε από εκεί, λέγοντας όχι στα έρημα νησιά, στις φυγές και στις πολιτισμένες ερήμους.


Θαυμαστές εμφανίσεις του Αγίου Χαραλάμπους | Ι.N. Παναγίας Αλεξιωτίσσης Πατρών\nΑ. Θαυμαστή εμφάνιση του Αγίου Χαραλάμπους στον Άγιο Αρσένιο και τον ψάλτη του Πρόδρομο\nΟ Ασπρομάλλης όμως δεν απάντησε, παρά μας έκανε νόημα να συνεχίσουμε μόνοι μας. Επειδή εγώ δεν πρόσεχα πια στο βιβλίο αλλά κρυφοκοιτούσα τον Γέρο εκείνο και ο νους μου ήταν σ’ αυτόν, αυτό είχε δημιουργήσει χασμωδία και ο Ασπρομάλλης αναγκάστηκε να φύγει. Φεύγοντας δε, τον είδαμε να εξαφανίζεται στην μικρή λίμνη του Αγιασμού, και τα νερά του Αγιασμού να πετιούνται μέσα στο Ναό.\nΓέροντος Παϊσίου Αγιορείτου, Ο Άγιος Αρσένιος ο Καππαδόκης, εκδ. Ι. Ησυχαστηρίου «Ευαγγ. Ιωάννης ο Θεολόγος», Σουρωτή Θεσσαλονίκης 1999, σελ. 62-63\nΒ.Στον Γέροντα Ιάκωβο Τσαλίκη\nΚάποτε, διηγείτο ο Γέροντας Ιάκωβος Τσαλίκης, «όταν ήμουν μικρό παιδί, έπαθα τέτοιο σοβαρό κρυολόγημα, που έπεσα στο κρεβάτι με μεγάλη δύσπνοια\nκαι φοβερό πόνο στην αριστερή πλευρή του θώρακα. Γιατρός στο χωριό δεν υπήρχε και η μόνη καταφυγή μας ο Θεός και οι Άγιοι Του. Είχαμε στο σπίτι μας μια μικρή ασημένια εικόνα του Αγίου Χαραλάμπη, θαυματουργή, έως εξακοσίων ετών, που τη φέραμε από τη Μικρά Ασία πατρογονικό κειμήλιο. Η μητέρα μου λοιπόν, έκανε πολλή προσευχή και μετάνοιες παρακαλώντας τον Άγιο. Τότε βλέπω ένα χέρι Ιερέως από τον καρπό και κάτω, να περνάει πάνω από το κεφάλι μου, να κατεβαίνει στο στήθος μου στο σημείο που πονούσα, όπου με σταύρωσε και με χάιδεψε. Αμέσως πέρασε ο πόνος και η δύσπνοια και έγινα καλά. Λέω τότε στη μητέρα μου:\n-Παιδί μου, μου είπε η μητέρα μου, ήταν ο Άγιος Χαράλαμπος που ήρθε και σε θεράπευσε. Τη σημερινή ημέρα να την τιμάς πάντοτε -ήταν του Αγίου Θωμά.\nΓ..Στον Πύργο Ηλείας το 1860.\nΗ διάσωση των κατοίκων του Πύργου από την φοβερή επιδημία πανώλης το 1860.Η νόσος αυτή εξαλείφθηκε από τον Αγιο Χαράλαμπο μετά από θερμή προσευχή προς αυτόν και παράκληση.Λένε μάλιστα ότι οι Πύργιοι είδαν καταπληκτικό θέαμα.Ο Αγιος με την ράβδο του εσπρωχνε ένα λευκό σαν βαμβάκι νέφος στον ουρανό μέχρι που το έρριψε στην θάλασσα.\nΔ. Το 1943 στον Γερμανό Διοικητή των Φιλιατρών Κοντάου και στον Γερμανό Διοικητή της Τρίπολης\nΤο 1943 το Γερμανικό Στρατηγείο της Τρίπολης διέταξε τον Γερμανό Διοικητή των Φιλιατρών, Κοντάου,για κάποιο σαμποτάζ που είχαν κάνει οι αντάρτες, να κάψουν τα Φιλιατρά, νασκοτώσουν τους πρόκριτους της πόλης και να συλλάβουνε 1.500 κατοίκους της για να τους στείλουν στη Γερμανία σε στρατόπεδα – κολαστήρια. Ο Κοντάου έδωσε μετην σειρά του διαταγή στους στρατιώτες του να προχωρήσουν την επομένη στις 6.00π.μ. στην εκτέλεσή της.\nΑυτό, το έμαθε ο ιερέας Θεόδωρος Κωτσάκης, από τα Φιλιατρά, και προσπάθησε ανεπιτυχώς να μεσολαβήσει στους σκληρούς κατακτητές. Αποχωρώντας άπρακτος ο ιερέας από τη γερμανική διοίκηση, ειδοποίησε τους Φιλιατρινούς της Τρίπολης να προσευχηθούν τη νύκτα στον Άγιο Χαράλαμπο,πολιούχο Φιλιατρών, για να βάλει το χέρι του. Ο Άγιος, πραγματικά, παρουσιάστηκε την νύχτα στον Κοντάου που κοιμόταν. Ήταν μια φυσιογνωμία, γέροντας σεβάσμιος,μεγαλοπρεπής, ιεροφορεμένος, που δεν την είχε δει ποτέ στη ζωή του ο μάλλονάπιστος Γερμανός. Ο γέροντας του ζήτησε ήπια να μην εκτελέσει τη φρικτή εντολή. Εκείνος εντυπωσιασμένος από το όνειρο, ξύπνησε. Σε λίγο ξανακοιμήθηκε, χωρίς να έχει επηρεαστεί. Όμως ο Άγιος επανεμφανίστηκε λέγοντας τα ίδια λόγια προσθέτοντας ότι θα φρόντιζε να μην τιμωρηθεί ο ίδιος για την παρακοή. Ξαναξύπνησε και στο μυαλό του στριφογύριζαν τα λόγια που άκουσε. Αλλά ήταν αδύνατο να μην εκτελέσει την διαταγή, διότι θα τιμωρούνταν. Ξανακοιμήθηκε.\nΤότε,για τρίτη φορά, ο Άγιος του είπε: “Σου είπα να μην φοβηθής. Εγώ θα φροντίσω και δεν θα τιμωρηθής. Θα φυλάξω εσένα και όλους τους άνδρες σου και θα γυρίσετε στασπίτια σας, χωρίς να πάθει κανένας τίποτε.” Στην αρχή θέλησε να αρνηθεί την εντολή του Αγίου, αλλά τελικά λύγισε, διότι εν συνεχεία τη νύχτα εκείνη, ο Γερμανός αξιωματικός, κατά τα λεγόμενά του, άκουσε στον ύπνο του κλάματα, από βασανιζόμενους ανθρώπους στην αυλή του. Ύστερα πλησίαζαν ζωντανές μορφές, που έμοιαζαν γυναίκες, που κτυπούσαν τα στήθη από δυστυχία. Θρηνούσαν καικαταριόντουσαν για την σφαγή των παιδιών τους που αναμενόταν. Όλες αυτές οι φωνές γίναν σύννεφο και ανέβαιναν προς τον ουρανό. Έβλεπε ακόμη ο Γερμανόςσκοτεινά σύννεφα, που έβγαιναν από το δωμάτιό του και ανέβαιναν σκιάζοντας τονήλιο και σκοτεινιάζοντας τα πρόσωπα των στρατιωτών του. Άλλοι απ’ αυτούςτρόμαζαν και άλλοι ζητούσαν βοήθειαν, κάνοντας τον Σταυρό τους. Ξύπνησε έντρομος. Πήγε να μιλήσει, αλλά έμενε ενεός βλέποντας ακόμη την άγια μορφή, τογέροντα του ονείρου του που είχε μορφή Αγίου της Ορθοδοξίας. Όταν συνήλθε, άρχισε να σκέφτεται το κακό, που επρόκειτο να γίνει. Οι σκέψεις αυτές τον αναστάτωσαν. Αλλά το “καθήκον” του ως αξιωματικού του Χίτλερ τον .. καλούσε νακάνει την αποτρόπαια πράξη. Ξανάκλεισε τα μάτια. Και ο Άγιος Χαράλαμπος, εμφανίσθηκε ξανά απειλητικός. Με φωνή δυνατή και επιτακτική του είπε: “Πρόσεξε! Η πόλη δεν θα καεί και οι κάτοικοι δεν θα συλληφθούν. Είναι αθώοι. Το ακούς;” Τότε σηκώθηκε και χαράματα τηλεφώνησε στον προϊστάμενό του στην Τρίπολη. Άρχισε να του μιλάει με τρεμάμενη φωνή, αλλά και ο στρατιωτικός διοικητής Πελοποννήσου δεν πήγαινε πίσω. Άνοιγε το στόμα του και έβγαιναν άναρθρες κραυγές. Ήθελε να αγριέψει για να εκτελεστεί η διαταγή, αλλά δεν μπορούσε. Ηαιτία ήταν η ίδια. Και αυτός είχε δει στο όνειρό του τον Άγιο Χαράλαμπο όπως τουτον περιέγραψε στο τηλέφωνο και ο αξιωματικός του. Τελικά τού ανακοίνωσε: «Γράψτε. Αναστέλλω την καταστροφήν της πόλεως. Έλθετε αμέσως ενώπιόν μουαύριον μεσημβρία». Ξημερώνοντας ανακοινώθηκε η ανάκληση της απόφασης των Γερμανών. Οι κάτοικοι των Φιλιατρών ξεχύθηκαν χαρούμενοι στα καφενεία, στην πλατεία, στους δρόμους, ώσπου αντιλήφθηκαν μια ομάδα Γερμανών που είχαν στη μέση τον αξιωματικό τους Κοντάου και δυο Ορθοδόξους ιερείς, να περνούν και να κατευθύνονται από τη μια Εκκλησία της πόλης στην άλλη. Ο αξιωματικός έψαχνε ναβρει την εικόνα του Αγίου, που είδε. Όταν του ανοίξανε την πόρτα του Ναού της Παναγίας, αναγνώρισε την εικόνα του Αγιου Χαραλάμπους, που είδε στον ύπνο του.\nΗ φωνή του κόπηκε. Ντράπηκε. Σκέπασε με τα χέρια του το πρόσωπό του. Σε λίγο τακατέβασε. Έκανε το Σταυρό του. Είπε μερικές προσευχές στη γλώσσα του. Ρώτησε εν συνεχεία τους ιερείς να του πούνε ποιος ήταν ο γέροντας της εικόνας. Του διηγηθήκαν, πως είναι ο θαυματουργός Άγιος Χαράλαμπος που υπέστη πολλά μαρτύρια για το Χριστό.\nΗ ευγνωμοσύνη των Φιλιατρινών στον Άγιο δεν περιγραφόταν. Δοξάζαν το Θεό και ευχαριστούσαν τον Άγιο για το θαύμα του. Ο Γερμανός αξιωματικός και όλοι οι άνδρες της φρουράς εκείνης επέστρεψαν, όταντελείωσε ο πόλεμος, στη Γερμανία, αλώβητοι. Ο αξιωματικός διατήρησε ζωηρή τηνμνήμη του θαύματος ευγνωμονώντας τον Άγιο. Έπειτα από λίγα χρόνια, ξεκίνησε μετην γυναίκα του από την Γερμανία για τα Φιλιατρά. Δεν πρόλαβε όμως την γιορτήτου Αγίου, διότι έφτασε στις 11 Φεβρουαρίου. Όταν όμως τον είδανε οι Φιλιατρινοί,χάρηκαν και ξαναγιορτάσαν. Ψάλλαν δοξολογία και του κάνανε υποδοχές,παραθέττοντάς του εορταστικό τραπέζι. Πολλές φορές ο Κοντάου με την γυναίκατου, τα παιδιά του και άλλους πατριώτες του πήγαινε στις 10 Φεβρουαρίου σταΦιλιατρά και προσευχόταν με πίστι στον Άγιο. Στην καρδιά του άνθισε η Ορθοδοξία.\nΕ. Στην Πολυκλινική των Αθηνών το 1931 και θεραπεύει τον ασθενή Κ.Λειβαδά\nΣΤ. Στον Πύργο Ηλείας τον Μάρτιο του 1993.\nΣτις 26 Μαρτίου 1993 ο μεγάλος σεισμός του Πύργου στις 14:10 Ωρα διαμοιράστηκε σε δύο σεισμούς των 5,5 και 5,8R και από άποψη χρόνου 3 λεπτά κενό μεσολάβησαν μεταξύ των μεγάλων δονήσεων,με αποτέλεσμα οι ζημιές να μην είναι φοβερές.Αυτή η διαμοίραση του σεισμού ήταν επιστημονικά εντυπωσιακό φαινόμενο. Πολύ καιρό πριν γίνονταν συνεχείς μικρές δονήσεις τα βράδια,σαν προειδοποίηση ώστε οι κάτοικοι να έχουν πάρει τα στοιχειώδη μέτρα και να είναι σε ετοιμότητα για την ώρα του μεγάλου σεισμού.Την ώρα του σεισμού πολλά μικρά παιδάκια με τα αθώα μάτια τους είδαν όπως λένε τον να κρατάει με απλωμένα τα χέρια του τα σπίτια του Πύργου για να μην πέσουν.Μετά το σεισμό πολλοί κάτοικοι είδαν στον ύπνο τους τον Αγιο Χαράλαμπο να τους αναφέρει ότι με δική του παρέμβαση ο μεγάλος σεισμός χωρίστηκε σε δύο μικρότερους και για αυτό έγινε και περιφορά της εικόνας του Αγίου στην πόλη.


01/01/2022 - 02/01/2022 ~ katarraktisvillage\nΠαραμύθι για καλό σκοπό!\nΕνημέρωση φωτογραφίας εξωφύλλου Asterios Saltzidis (Blogger GR Katarraktisvillage)31.1.22Παραμύθι, σκοπός ζωής, Χριστούγεννα Δεν υπάρχουν σχόλια\nΑπό την αρχή του μέχρι το τέλος, αυτό το δημιούργημα είναι ένα ΘΑΥΜΑ! Από τη στιγμή που μπήκε το «σποράκι» της ιδέας μέχρι την υλοποίησή της και ως τώρα που το κρατάτε στα χέρι σας, δίνοντας ένα αντίτιμο για καλό σκοπό, βοηθώντας άλλους ανθρώπους, όλη αυτή η διαδρομή είναι ένα ΘΑΥΜΑ!\nΝα πιστεύετε στα Θαύματα και να τα δημιουργείτε!\nΤις ημέρες των Χριστουγέννων, δύο καλικαντζαράκια αλλάζουν τη ζωή ενός φτωχού γέρο - Ζωγράφου. Ο ήρωας μας πίστευε στα θαύματα και ένα βράδυ, πριν κοιμηθεί έκανε μια ευχή: "Να γίνει ένα θαύμα". Και το θαύμα έγινε! Τα καλά καλικαντζαράκια, τα ξωτικά που βοηθούν τους ανθρώπους και τους φέρονται φιλικά, ανέβηκαν στη γη και έκαναν πλούσιο το φτωχό γερό-Ζωγράφο.\nΓράφει η δημοσιογράφος Χρύσα Σαραντοπούλου:\nΗ Ειρήνη Ανδρούτσου έφερε σε όλους μας το θαύμα των Χριστουγέννων στα σπίτια μας και στις καρδιές μας. Ο Αστέριος Σαλτζίδης της ζήτησε να γράψει μια μικρή χριστουγεννιάτικη ιστορία για το blog του κatarraktisvillage.com κι εκείνη έγραψε ένα παραμύθι!\nΩς εικαστικός που είναι "ζωγράφισε"... αλλά με τις λέξεις αυτή τη φορά!!! Έπειτα, μέσα από την ιστοσελίδα BestNews.gr έδωσε την ευκαιρία σε μικροί και μεγάλους να διαβάσουν το παραμύθι της και να του δώσει εικόνα, ζωγραφίζοντας με πινέλα οι ίδιοι οι αναγνώστες αυτό που φαντάζονται!\nΌλα τα έσοδα από το υπέροχο αυτό αποτέλεσμα, διατίθενται για καλό σκοπό, για τον Φιλανθρωπικό οργανισμό Σκοπός Ζωής.\nΗ Ειρήνη Ανδρούτσου είναι ζωγράφος - εικαστικός και εκπαιδευτικός. Έργα της βρίσκονται σε μόνιμες συλλογές αλλά και στην μόνιμη συλλογή του Μακεδονικού Μουσείου Σύγχρονης τέχνης στην Θεσσαλονίκη.\n♥ Όλα τα έσοδα θα πάνε για φιλανθρωπικό σκοπό στον οργανισμό Σκοπός Ζωής.\nΤο βιογραφικό της αριθμεί 11 σελίδες και παράλληλα με τα έργα τέχνης, διδάσκει ως εικαστικός σε μικρούς και μεγάλους!!! Αρθρογραφεί στο www.bestnews.gr, το μοναδικό site στην Ελλάδα αποκλειστικά και μόνο με καλά νέα, χρήσιμες και χαρούμενες ειδήσεις.\nΗ καταγωγή της είναι από τις ακριτικές Οινούσσες. Αποφοίτησε από το Τμήμα Εικαστικών και Εφαρμοσμένων Τεχνών του Αριστοτελείου Πανεπιστημίου Θεσσαλονίκης.\nΑγαπά να διαβάζει παραμύθια στον γιο της, τον πρίγκιπα της, τον μικρό Γιωργάκη.\nέγραψε η ίδια ένα παραμύθι για όλους εμάς, μικρούς και μεγάλους: «Ο γέρο-Ζωγράφος των Χριστουγέννων και τα δύο καλικαντζαράκια» το οποίο είμαι μια παραλλαγή του γνωστού παραμυθιού «Τα καλικαντζαράκια»,\nτων αδερφών Γκριμ.\nΘερμές ευχαριστίες στη δημοσιογράφο Χρύσα Σαραντοπούλου και στο BestNews.gr, την ιστοσελίδα θετικών ειδήσεων που συνέβαλλαν να πάρει\nσάρκα και οστά το παραμύθι.\nΕυχαριστούμε τον Αστέριο Σαλτζίδη και το Katarraktisvillage.com\nγια το «σποράκι» της ιδέας.\nΘερμές ευχαριστίες σε όλους τους μικρούς και μεγάλους ζωγράφους που με τις δημιουργίες τους έντυσαν το παραμύθι μας.\nΘερμές ευχαριστίες στην εταιρία VES Company για την δωρεάν έκδοση του.\nΥ.Γ Όσοι θέλετε να παραγγείλετε το παραμύθι μπορείτε να μου στείλετε μήνυμα στο Facebook Asterios Saltzidis ή στο viber (τηλ. 6977238951).\nΗ Τιμή του είναι 8 ευρώ!\nΜπορεί τα Χριστούγεννα να πέρασαν αλλά η μαγεία για τα παιδιά παραμένει!\nΘα λατρέψετε αυτό το παραμύθι!\nΟι ζωγραφιές των παιδιών και των μεγάλων είναι καταπληκτικές!\nΚαι εδώ μην κάνετε τσιγκουνιές... κοινοποιήστε το άρθρο να βοηθήσουμε τους συμπολίτες μας!\nΜε εκτίμηση Σαλτζίδης Αστεριος και katarraktisvillage!\nΕνημέρωση φωτογραφίας εξωφύλλου Asterios Saltzidis (Blogger GR Katarraktisvillage)29.1.22 Δεν υπάρχουν σχόλια\nΈγιναν μεγάλοι - πολύ μεγάλοι - δάσκαλοι, πραγματικοί φωστήρες. Αλλά και σπουδαίοι ρήτορες.\nΟ πρωταθλητισμός δεν είναι μόνο μετάλλια και διακρίσεις αλλά ήθος και μεγάλη ψυχή!!!\nΕνημέρωση φωτογραφίας εξωφύλλου Asterios Saltzidis (Blogger GR Katarraktisvillage)24.1.22Αθλητισμός, ήθος, μετάλια Δεν υπάρχουν σχόλια\nΠανελλήνιο πρωτάθλημα Ju Jitsu 2022, κατηγορία fighting system -21 ετών -69 κιλά. Άλλο ένα χρυσό μετάλλιο στην μεγάλη συλλογή του Dimitris Papastavrou όμως τελείως διαφορετικό από κάθε προηγούμενο.\nΣτον πρώτο αγώνα του είχε την ατυχία να πάθει εξάρθρωση των δυο κλείδων στο στέρνο και παρόλα αυτά συνέχισε να παίζει παίρνοντας τελικά και τη νίκη.\nΟ έντονος πόνος και οι συστάσεις των γιατρών δεν του επέτρεψαν να συνεχίσει τους αγώνες του προς το χρυσό μετάλλιο κάτι που ήθελε ίσως πιο πολύ από κάθε άλλη φορά…\nΟι αθλητές Andreas Mamalhs από τον σύλλογο JuJitsu BlackKnights με τον προπονητή του Μόρφη Καρνέση και Aggelos Mylonas συναθλητής του Δημήτρη στο σύλλογο Λεύκαρος Βούλας με τον δάσκαλο μας George Zantiotis Geobukan που ήταν οι επόμενοι «αντίπαλοι» του, παραχώρησαν τους αγώνες τους ώστε να καταφέρει ο Δημήτρης να πάρει το χρυσό μετάλλιο και να εκπληρώσει την υπόσχεση του.\nΕίμαι περήφανη για τον Δημήτρη (Λέει η μητέρα του) γιατί το μετάλλιο αυτό το πήρε για τον χαρακτήρα που έχει δείξει όλα αυτά τα χρόνια στο άθλημα κάτι που τον έχει κάνει αγαπητό σε όλους, αλλά πιο πολύ περήφανη είμαι για τους άλλους δυο αθλητές που έδειξαν ότι ο πρωταθλητισμός δεν είναι μόνο μετάλλια και διακρίσεις αλλά ήθος και μεγάλη ψυχή!!!\nΜας έδειξαν ότι αντίπαλοι είναι μόνο την ώρα του αγώνων και έξω από αυτούς είναι φίλοι καρδιάς!!! Σας ευχαριστώ πολύ!! Η πιο συγκινητική στιγμή που έχω ζήσει ποτέ στο άθλημα!!\nΕγώ να προσθέσω μέσα σε αυτό το γενικό χαμό που ζούμε ας κρατήσουμε τέτοιες στιγμές και να είμαστε περήφανη για την νεολαία μας και τα παιδιά μας και να μην τα ισοπεδώνουμε όλα!\nΚαι όσο για τους προπονητές, εντάξει οτι και να πεις λίγο ένα σεμνό μπράβο !!\nΕνημέρωση φωτογραφίας εξωφύλλου Asterios Saltzidis (Blogger GR Katarraktisvillage)20.1.22 Δεν υπάρχουν σχόλια\nΙανουάριος 2022 : Οι σκέψεις μου γραμμένες κατά την είσοδο της νέας σεζόν..\nΠού ακριβώς βρίσκεται αυτό το κουμπί «Thinking possitive’’(Σκέψου Θετικά)» που διαβάζω στα άρθρα …που λένε οι ειδικοί και οι παρουσιαστές με την χαρούμενη φωνή και το κατάλευκο χαμόγελο στα ραδιοφωνικά και τηλεοπτικές εκπομπές?\nΤα πράγματα είναι πολύ πιο απλά !\nΤο ‘’κουμπί’’ βρίσκεται στην λεγόμενη Αισιοδοξία!\nΤι σημαίνει ,καταρχάς, ‘’Αισιοδοξία’’\nΔανείζομαι την ρήση του Ουίνστον Τσώρτσιλ που έλεγε ότι ένας αισιόδοξος βλέπει μια ευκαιρία σε κάθε καταστροφή .Ενώ ένας απαισιόδοξος βλέπει μια καταστροφή σε κάθε ευκαιρία.\nΕίναι η πρώτη φορά που γράφω σε άρθρο μου στο πρώτο ενικό πρόσωπο .Ο λόγος είναι επειδή όσο επαναλαμβάνω τα πιστεύω μου που αφορούν την αισιόδοξη σκέψη μου τόσο μαθαίνω να την έχω επειδή όπως λένε: «Η επανάληψη είναι η πρώτη αρχή της μάθησης»..\nΕπίσης, θεωρώ ως υποκειμενική διαδικασία το ‘’χτίσιμο ‘’ της αισιόδοξης σκέψης και δεν υπάρχει , φυσικά ,κανένα συγκεκριμένο manual .\nΕίναι θέμα θέλησης.( Emile Chartier)\nΗ αισιοδοξία κατακτιέται τελικά … Χτίζεται με την θέλησή μας..\nΜόνο που χρειάζεται συγκεκριμένα υλικά και εργαλεία ..\nΤα υλικά και τα εργαλεία της αισιόδοξης σκέψης είναι απλώς τα κίνητρα που θα την διαμορφώσουν…\nΥΛΙΚΑ ΑΙΣΙΟΔΟΞΗΣ ΣΚΕΨΗΣ\nΟτιδήποτε δυσάρεστο μου χει συμβεί στο παρελθόν, δεν αλλάζει..Υπήρξε! Τώρα δεν υπάρχει! Εκτός κι αν δύναμαι να το επιτρέψω εγώ να γίνει πάλι.\nΟτιδήποτε δυσάρεστο συνέβη στο παρελθόν μου είναι δικό μου και αποτέλεσε την αιτία να αλλάξω τρόπο σκέψης ΣΗΜΕΡΑ.\nΟτιδήποτε ευχάριστο συνέβη στο παρελθόν, μου έδωσε την δύναμη να προχωρήσω και αυτήν την στιγμή που διαβάζω αυτές τις γραμμές είναι η ευκαιρία για να ΖΩ με το να αλλάΖΩ.\nΌ,τι έγινε ..έγινε! Αφήνω πίσω τα περασμένα και βλέπω με τα μάτια της ψυχής μου μπροστά. Τυχαίο δεν το λες ότι τα μάτια ο Θεός μας τα έδωσε για να βλέπουμε μπροστά και δεν τα τοποθέτησε στην πλάτη μας ώστε να κοιτάζουμε πίσω..\nΑς κάνω αυτοκριτική ! Όχι ,όμως αυτοκατακριτική !\nΚοιτάω ποιους τομείς της ζωής μου χρειάζεται να βελτιώσω. Η απαισιόδοξη σκέψη συνήθως έχει την ρίζα της στην έλλειψη του ελέγχου στην ζωή μας, στην έλλειψη του απλού τσεκαρίσματος των επιθυμιών μας και των αναγκών μας.\nΑς συνειδητοποιήσω πως είμαι άνθρωπος και όχι ο superman!\nTα πάντα έχουν τα όριά τους ακόμα και η παντοδυναμία όσον αφορά τους απλούς ανθρώπους.\nΑς συνειδητοποιήσω ότι δεν είμαι ο Ρομπέν των Δασών! Η δικαιοσύνη γύρω μου δεν αποτελεί προσωπικό μου στόχο και αυτοσκοπό ζωής για τους πάντες και για τα πάντα.Η δικαιοσύνη βγαίνει στην διαύγεια μέσω των συγκυριών,τελικά.\nΑς συνειδητοποιήσω ότι δεν είμαι η Μητέρα Τερέζα. Η καλοσύνη ,ο αλτρουισμός είναι αξίες που δεν με εγκλωβίζουν στην πεποίθηση να βοηθάω και να υπάρχω μόνο για να ικανοποιώ τους άλλους αφήνοντας τελικά τον εαυτό μου αβοήθητο.\nΝαι, φυσικά δεν εστιάζω στο παρελθόν μου. Όμως,δεν φτάνω και στο άλλο άκρο να βλέπω απευθείας το μέλλον. Δίνω σημασία στο Τώρα..στο Παρόν μου.\nΚαι τελειώνοντας την λίστα με τα υλικά για την κατασκευή της αισιοδοξίας …ας νιώσουμε την άποψη του Franz Kafka (1883-1924) που μας παροτρύνει λέγοντας:\n‘’Αφήστε σας παρακαλώ το μέλλον να συνεχίσει να κοιμάται, όπως οφείλει. Γιατί αν κάποιος το ξυπνήσει πριν την ώρα του, τότε θα αποκοιμηθεί το παρόν του.’’\nΕτοιμάζοντας, λοιπόν να χτίζω και να κατασκευάζω την αισιόδοξη σκέψη στην ζωή μου, συνειδητοποιώ πως δεν υπάρχει τελικά κανένα μαγικό κουμπί που το πατάω και ξεκινά να λειτουργεί η αισιοδοξία, τελικά.\nΈχοντας, μπροστά μου τα 10 απαραίτητα υλικά συνεχίζω την κατασκευή με τον δικό μου σχεδιασμό..με την δική μου αρχιτεκτονική αλλά και με τα εξής εργαλεία ,φυσικά :\nΕΡΓΑΛΕΙΑ ΚΑΤΑΣΚΕΥΗΣ ΑΙΣΙΟΔΟΞΗΣ ΣΚΕΨΗΣ\nΑς γίνω πιο ευγνώμων για όσα είμαι και έχω αυτήν την στιγμή.\nΝα δίνω σημασία σε όσα υπάρχουν κοντά μου είτε μου δόθηκαν είτε κατέκτησα σαν να μην είναι δεδομένες καταστάσεις.\nΝα αντλώ χαρά από την καθημερινή μου ζωή, εστιάζοντας και στα μικρά πράγματα.\nΝα εκφράζω την χαρά μου στους άλλους. Όταν την μοιράζομαι με τους γύρω μου, μεγαλώνει!\nΑς ακούσω τον άλλον!\nΑς ασχοληθώ και με το δικό του πρόβλημα και να μην απαιτώ να ασχολούνται όλοι με τις δικές μου δυσκολίες. Αν δεν καταφέρω να βοηθήσω, ας τον ακούσω απλά και αληθινά..Αν πάλι, καταφέρω να προσθέσω ένα λιθαράκι στην λύση, θα λάβω ικανοποίηση και η χαρά του άλλου θα εσωτερικευτεί μέσα μου. Ήδη έχει ξεκινήσει να ζεσταίνεται ο ψυχισμός από την πρώτη φλόγα της κατανόησης.\nΟ.Κ..ίσως και να με έχουν πληγώσει, να με στεναχωρούν κάποιοι..ας δίνω ερμηνείες για όλα αυτά. Αυτομάτως ,έχω ήδη πατήσει το κατώφλι της συγχώρεσης..Πόσο ανακουφιστικό είναι!\nΑς ψάξω… σίγουρα θα βρω στιγμές στο παρόν μου, έστω και λίγες ..ή μειωμένης σημαντικότητας, που παρόλα αυτά θα με κάνουν να χαμογελάσω.\nΑς παρατηρήσω τα δάχτυλα του χεριού μου .Δεν είναι ίδια! Ας δω δυδυμα αδέλφια που μοιάζουν σαν ‘’δυο σταγόνες νερό’’ όπως λένε.. Αν παρατηρήσω θα δω πως τελικά τίποτα και κανένας δεν είναι απόλυτα ίδιος με τον άλλον. Δεν ωφελεί άρα να συγκρίνομαι με τους άλλους!!\nΠοια άτομα με περιτριγυρίζουν? Μήπως μου αφαιρούν την χαρά, την ελπίδα με κάποιο τρόπο? Ας απομακρυνθώ από τέτοιες συναναστροφές!\nΈλεγε ο Muhammad Ali ‘’Μην μετράς τις μέρες .κάνε τις μέρες να αξίζουν’’\nΛιγότερος υπολογισμός του χρόνου και της ποσότητας φέρνει περισσότερη ποιότητα ζωής. Δεν πρόκειται για απώλεια κιλών ώστε να υπολογίζουμε συνεχώς τις θερμίδες, Γιατί τότε, το μόνο που καταφέρνουμε είναι να μπλοκάρουμε τον συναισθηματικό μας μεταβολισμό.\nΑς αφήνω την ροή της καθημερινότητας να λειτουργεί (αφού έχω τα ‘’υλικά και τα παραπάνω εργαλεία της αισιοδοξίας) μην πιέζω τις καταστάσεις να γίνουν όπως ακριβώς θέλω και όποτε εγώ έχω προκαθορίσει. Υπάρχουν και απρόβλεπτα..υπάρχουν και συγκυρίες. Αδύνατον να τα υπολογίζω όλα και να χω τον πλήρη έλεγχο της οποιαδήποτε κατάστασης… Δεν είμαι ο Θεός!\nΑς αναγνωρίσω τα όμορφα στοιχεία της προσωπικότητας ακόμα κι αυτών που με στεναχωρούν. Όλοι οι άνθρωποι έχουν και όμορφα συστατικά χαρακτήρα. Έτσι βελτιώνω την επικοινωνία στις σχέσεις μου!\nΑποδοτικό πολύ είναι όταν αναγνωρίζω το βράδυ πριν κοιμηθώ τις όμορφες στιγμές της μέρας που πέρασε..Ας αναλογιστώ αυτά που κατάφερα σήμερα. Επιβραβεύω το ‘’παιδί που υπάρχει στον ψυχισμό μου. Και όταν ξυπνήσω τότε καταλαβαίνω ότι τα καλύτερα όνειρα είναι αυτά που βλέπουμε όταν είμαστε ξύπνιοι (Cherie Gilderbloom ). Έτσι ωριμάζει το ‘’παιδί’’ αυτό και γίνεται ο καλύτερος μου φίλος μου.\nΑπαραιτήτως, χρειάζεται να προσθέτω στο λεξιλόγιο μου φράσεις που θα εμπεριέχουν μηνύματα δύναμης, ελπίδας, παραγωγής, αγάπης και ειρήνης.\nΓια παράδειγμα: προτιμότερο είναι να πούμε: Έκανα οτιδήποτε μπορούσα παρά να πούμε: Δεν τα κατάφερα .\nΤο βράδυ, πριν κοιμηθώ ,ξαπλωμένος/η ,ας οραματιστώ με ηρεμία την επόμενη μέρα , τακτοποιώντας την σκέψη μου για τις δουλειές που έχω να κάνω. Με αυτόν τρόπο ,συμβάλλω στον έλεγχο του άγχους και αντιμετωπίζονται οι ανασφάλειες μου.\nΑποδοτική είναι η καθημερινή προσωπική περισυλλογή μας σε φάσεις του 24ωρου που χαλαρώνουμε. Να σκεφτώ μετά από την διευθέτηση κάποιας υποχρέωσης :Τελικά, πόσο άδικα ανησυχούσα που είχα απαισιόδοξη διάθεση χθες? Δεν άξιζε που φοβόμουν για κάτι που τελικά δεν είχε συμβεί ούτε συμβαίνει.\nΝα φροντίζω το σώμα μου, τον οργανισμό μου, την υγεία μου, την καθαριότητα μου. Είναι γεγονός ,ότι το σώμα μου είναι το σπίτι των συναισθημάτων μου!\nΚαι θυμάμαι πάντα τα λόγια του αγαπημένου μου Wayne W. Dyer\nΕίμαι ρεαλιστής, περιμένω θαύματα.\nΒγήκαν οι «σεισμολόγοι» η Σούλα και ο Περικλής, Μήτσος και Τερψιχόρη\nΕνημέρωση φωτογραφίας εξωφύλλου Asterios Saltzidis (Blogger GR Katarraktisvillage)16.1.22 Δεν υπάρχουν σχόλια\nΠαρότι είναι Κυριακή που πάντα ως γνωστό\nδεν γράφω «Εμμέτρως πλην σαφώς» αλλά πεζολογώ\nσήμερα κατ΄ εξαίρεση ένεκα . . . «κουνημάτων»\nτον όρκο μου θα παραβώ καθότι τέλος πάντων\nπρέπει δύο φωνήεντα να πω στα ίσα όντως\nστον πούστη τον Εγκέλαδο ευθέως κι επειγόντως:\nΕγκέλαδε κάτσε καλά, άσε τις μαλακίες\nμας φτάνουν η χιονόπτωση, το κρύο κι οι πλημμύρες\nεσύ τώρα μας έλειπες έλα στα συγκαλά σου\nσταμάτα την διέγερση κι άραξε στα κιλά σου.\nΜέρες σε παρακολουθώ το πας φιρί – φιρί\nκουνιέσαι ασταμάτητα θυμίζεις . . . φιρφιρή\nτην μια στην Πελοπόννησο, μετά πας στην Χαλκίδα\nΦλώρινα, Κρήτη, Λάρισα, κατόπιν Ανδραβίδα\nΘεσσαλονίκη τριγυρνάς, σε Βόλβη και Χορτιάτη,\nρίχνεις και δυό κουνήματα στην Πάτρα και στην Σπάρτη\nκαι σήμερα την έκανες εκεί στο Άγιον Όρος\nκαι συνεχίζεις να κουνάς κι ανησυχεί ο κόσμος\nγιατί πώς να το κάνουμε? βγήκαν οι «σεισμολόγοι»\nη Σούλα και ο Περικλής, Μήτσος και Τερψιχόρη\nπου έχουν «ενημέρωση» από την Σουηδία\nγιατί ο μπατζανάκης τους δουλεύει στην Πρεσβεία\nκι άκουσε τον συμπέθερο του κηπουρού εκεί\nνα λέει εμπιστευτικά πως κάποιοι ειδικοί\nείπανε ότι πρόκειται μέγας σεισμός να γίνει\nόμως να μη διαδοθεί, απλά μόνο εκείνοι\nίσως και λίγοι συγγενείς, τουτέστιν όλη η πόλη,\nστην αγωνία μέσα ζει σεισμό προσμένουν όλοι…\nΑυτές τις μέρες ειδικά γίνεται της πουτάνας\nόποιον στο δρόμο συναντάς και κάτωθεν της μάσκας\nπριν καλημέρα να σου πει, βλέπει αν τον κοιτάνε\nκοιτάει συνωμοτικά τους γύρω που περνάνε\nαπό το μπράτσο σε τραβά σε πάει στη γωνία\nκαι πάντα εμπιστευτικά σου λέει με αγωνία :\n« Σήμερα το αργότερο ως αύριο πρωί\nη πόλη καταστρέφεται θα ισοπεδωθεί\nπάρε την οικογένεια και κάποιους συγγενείς\nκαι φύγε κάπου μακριά μήπως έτσι σωθείς»\nρώτησα επιστήμονες είδα και σεισμογράφο\nη επιστήμη δεν μπορεί ακόμα να προβλέψει\nπού, πότε, ρίχτερ και λοιπά σεισμό για να . . . μαντέψει\nκι όποιος λέει τ΄ αντίθετο είναι μεγάλος βλάκας,\nάσχετος και ανεύθυνος, ψιθυριστής της πλάκας.\nμα όλοι το μαθαίνουμε εφόσον πρώτα γίνει\nάρα «προφήτες» της οκάς, μάγους και αστρολόγους\nτελείως αγνοείστε τους για χίλιους μύριους λόγους . . .\nΦίλοι μου το γνωρίζετε ότι σπανίως βρίζω\nαν κάποιος . . . «καλοθελητής» τηλέφωνο σάς πάρει\nκαι σας μιλήσει για σεισμό απάντηση ας πάρει:\n«καλά θα κάνει, ασιχτίρ, άσε με δεν μασάω\nη γη να ‘ρθει ανάποδα εγώ δεν το κουνάω,\nμε Κούλη ρε πρωθυπουργό έχουμε επιβιώσει\nμ’ ένα σεισμό ο Έλληνας σιγά να μη κωλώσει »\nΑυτοί που το διαδίδουνε ζημιά μονάχα κάνουν\nτώρα μέσα στον ύπνο του παράλληλα σφυρίζει\nμε τη σφυρίχτρα τριγυρνά, ζει κάτω απ΄το τραπέζι\nαναβοσβήνει ένα φακό συνέχεια και παίζει,\nχώρια που ένα κόκαλο έχει πάντα στη τσέπη\nόταν μεσ’ τα ερείπια κανείς δεν θα τον βλέπει\nνα το μυρίσουν τα σκυλιά να πάνε εκεί να σκάψουν\nκι έτσι θα τον γλυτώσουνε αφού θα τον ξεθάψουν\nΑυτά λοιπόν περί σεισμού « Εμμέτρως πλην σαφώς »\nνομίζω το ανέλυσα άκρως λεπτομερώς\nαν είναι να ‘ρθει θε να θρεί, αλλιώς θα προσπεράσει\nσπουδαίο σύνθημα ζωής είναι αυτή η φράση!\nΕ Κ Τ Α Κ Τ Ο Ν - Ψ Υ Χ Ρ Α Ι Μ Ι Α «Εμμέτρως πλην σαφώς»\nΕνημέρωση φωτογραφίας εξωφύλλου Asterios Saltzidis (Blogger GR Katarraktisvillage)5.1.22Θεοφανεια Δεν υπάρχουν σχόλια\nΟι μέρες των Χριστουγέννων φέρνουν μαζί τους την μαγεία των παραμυθιών...\nΞυπνάνε μέσα μας όλη την καλοσύνη και την αγάπη που υπάρχει στην καρδιά μας.\nΓινόμαστε ξανά παιδιά, αναπολούμε όλα εκείνα που ζήσαμε μικροί, τις τρυφερές ιστορίες που διαβάσαμε στα βιβλία, τις όμορφες εικόνες που έφτιαχνε το αθώο μυαλό μας.\nΜας κάνουν να ονειρευόμαστε, και γεμίζουν την ψυχή μας φως, όπως οι ώρες των παραμυθιών της γιαγιάς γύρω από το τζάκι, ή το μαγκάλι.\nΣε κείνα τα μικρά χωριουδάκια, τα κάτασπρα με τα πολλά χιόνια και τα μικρά καμπαναριά.\nΚατά βάθος όλοι οι άνθρωποι αυτό που ζητάμε για να νιώθουμε γαλήνη είναι περισσότερο φως, περισσότερη αλήθεια, περισσότερο νόημα στη ζωή μας.\nΗ παράδοση θέλει απόψε τα μεσάνυχτα να ανοίγουν οι ουρανοί. Να ενώνεται ο άνθρωπος με τον Θεό.\nΗ »μαγεία» γίνεται πραγματικότητα και οι επιθυμίες πράξη.\nΚάνε τις ευχές σου εκείνη τη στιγμή και ποτέ δεν ξέρεις τι γίνεται... Ευχήσου με όλη σου την καρδιά και με βαθιά πίστη. Οι ουρανοί είναι ανοιχτοί και όλα εισακούγονται!\nΟ πρωταθλητισμός δεν είναι μόνο μετάλλια και διακρ...